text:
Murat SAPAROW / 05.06.2018 / Ylym
“Dalçyn” okuw merkeziniň mugallymlary “online” şekilde öz hünär derejelerini kämilleşdirýärler
Bilim pudagynyň hususy ulgamynyň wekilleri ýaş nesliň ýokary hilli bilim almagy üçin oňaýly hem-de amatly ýagdaýy döredip, innowasion bilimiň kemala getirilmegine işjeň gatnaşýarlar.
Şu ýylyň fewral aýyndan başlap, “Dalçyn” okuw merkeziniň işgärleri iňlis dili mugallymlarynyň hünär derejesini kämilleşdirmek taslamasyna gatnaşyp başladylar. Bu okuwlaryň aýratynlygy – okuwlaryň uzak aralykdan daşary ýurtda ýerleşýän Kembrij uniwersitetiniň hünärmenleri tarapyndan geçirilimeginden ybarat.
“Dalçyn” okuw merkeziniň mugallymlarynyň aýtmagyna görä, bu sapaklar olara dünýäniň iň belli, tanymal we öňdebaryjy okuw jaýlarynyň birinde işleýän daşary ýurt hünärmenlerinden baý we örän möhüm tejribeleri öwredýär. Okuw merkezine gatnaýan okuwçylara daşary ýurda gitmezden, Kembrij uniwersitetiniň usulyýetine görä iňlis dilini öwrenmek üçin uly mümkinçilik döredi.
“Dalçyn” hususy kärhanasynyň mugallymlary üçin uzak aralykdan geçirilýän okuw umumy bilimi, esasan-da netijeli bilim bermek, sapaklary meýilleşdirmek we şuňa meňzeş beýleki bilimleri berkitmek maksady bilen ýola goýuldy. Wagtyň geçmegi bilen, öwrenilýän mowzuklaryň dürli kiçi ugurlara bölünmegi bilim bermegiň hem-de okuwçylar bilen işleşmegiň dürli görnüşlerini etaplaýyn öwrenmäge ýardam berdi.
“Dalçyn” hususy kärhanasynyň mugallymlary üçin bu okuwlar Kembrij uniwersitetiniň hünärmenleri bilen elektron hatlary alyşmakdan başlap, wideo arkaly gepleşik görnüşlerinde hem geçirildi.
Kembrij uniwersitetiniň hünärmenleri okuw merkeziniň mugallymlaryna häzirki döwre laýyk, döwrebap hem-de täze maglumatlary bermäge çalyşdylar. Täze maglumatlar bilen tanşyp, mugallymlar şol bada bu öwrenilen täze usuly öz okuwlarynda ulandylar. Merkeze gatnaýan okuwçylar okuw sapaklarynyň gurluşyny kämilleşdiren hem-de okuwlaryň has-da sazlaşykly bolmagyna ýardam eden, bu täzelikleri hem-de üýtgeşmeleri uly höwes bilen kabul etdiler.
Häzirki wagta çenli “Dalçyn” okuw merkeziniň mugallymlary mowzuklaryň 10-sy boýunça uzak aralykdan geçirlýän okuwy tamamladylar. Ýaňy- ýakynda okuwy üstünlikli tamamlan işgärlere şahadatnamalar gowşuryldy.
“Dalçyn” hususy kärhanasynyň bu ugur boýunça döredijilikli çemeleşmesi mugallymlaryň hünär derejesini kämilleşdirmek üçin uly mümkinçilik döredýän, şeýle-de mekdep okuwçylara we talyplara ýokary derejeli bilim bermäge ýardam berýän uzak aralykdan geçiriliýän okuwlaryň Türkmenistanda üstünlikli ösdürilýändiginiň aýdyň subutnamasydyr.
/ 10.04.2018 / Jemgyýet
Ekologiýa medeniýetiniň ynsanperwer maksatlary
Aşgabatda A.S.Puşkin adyndaky Döwlet rus drama teatrynda üýtgeşik çykyş guraldy. Duşenbe güni agşam — bu, adatça, teatrlarda dynç güni bolsa-da, onuň girelgesiniň öňünde adamlar ýygnandylar, olary bu ýere näme getirdi: «Eýsem, bu gün spektakl barmy?».
Bu gün bu ýerde spektakly «puşkinliler» görkezmeýärdi, ýogsa, olar hem bu ýerdäki baýramçylygy guramak bilen meşguldylar. Sahna talyplar we mekdep okuwçylary — ynsanperwer çäräniň başyny başlan «Dalçyn» dil okuw merkeziniň diňleýjileri çykdylar.
Hormatly Prezidentimiz Gurbanguly Berdimuhamedowyň kesgitlän konsepsiýasynda dil syýasaty Türkmenistanda bilim özgertmeleriniň esasy ugurlarynyň birine öwrüldi. Onuň maksady täze tehnologiýalara eýe bolmaga hem-de ylymda we tehnikada ösen işleriň öň hatarynda, möhüm hünär maglumatlaryndan habarly bolmaga ukyply dünýä derejesindäki hünärmenleri taýýarlamak bolup durýar.
Şu mesele boýunça milli Liderimiziň görkezmeleri ýurdumyzyň okuw mekdeplerinde, şeýle hem kömekçi bilim edaralarynda daşary ýurt dilleriniň öwrenilmegini çuňlaşdyrmagy we giňeltmegi şertlendirdi, bu bolsa dürli dil okuwlarynyň we merkezleriniň peýda bolmagyny höweslendirdi. Şolaryň biri türkmen, iňlis, fransuz, rus we beýleki dillerde öz endiklerini gowulandyrmaga çalyşýan ýaşlary birleşdiren “Dalçyn” merkezidir.
Bu merkez belli bir meşhurlyga we abraýa eýe bolup, öz işi hakynda özboluşly hasabat bermegi, emma ony öz başlangyçlarynyň üstünliklerini görkezmek bilen çäklenmän, eýsem, öz okuwçylarynyň mümkinçiliklerini — dil bilimleriniň derejesinde hem, ýaşlaryň mümkinçiliklerini açmak, olaryň ruhy taýdan ösüşi, ahlak, durmuş çelgileri babatda hem mümkinçiliklerini görkezmegi makul bildi. “Dalçyn” hususy kärhanasynyň “Aşgabat 2017” Oýunlarynyň dowamynda terjimeçilik hem-de meýletinçileri dil boýunça taýýarlamak babatda işjeň çekilmegi bilen baglylykda, bu ugur täze çärede hem dowam edildi.
“Dalçynyň” pikirini merkeziň ýolbaşçylarynyň kömek üçin ýüz tutan adamlarynyň hemmesi goldadylar. Çäräniň mazmuny oglanlaryň we gyzlaryň meşhur eserlerden sahnalary öz dilinde – türkmen, iňlis we rus dillerinde ýerine ýetirmeginden hem-de toplanan serişdeleri “Umytlar adasy” atly eýesiz haýwanlara kömek merkezi üçin ýygnamakdan ybarat boldy.
Türkmenistanda meýletinçilik hereketi Ýapyk binalarda we söweş sungaty boýunça V Aziýa oýunlaryna taýýarlyk görülmegi hem-de 2017-nji ýylyň sentýabrynda geçirmegi bilen has berkedi we gülläp ösdi. Şonda meýletinçi kömekçileriň uly topary jemlendi, olar ýörite taýýarlyk, şol sanda dil taýýarlygyny geçdiler, şeýle hem daşary ýurtlarda tälim aldylar. Meýletinçiler Kazanda geçirilen Bütindünýä uniwersiadasy (2013-nji ýyl), Soçide geçirilen gyşky Olimpiada (2014-nji ýyl), Koreýanyň Inçhon şäherinde geçirilen Aziýa oýunlary (2013-nji we 2014-nji ýyllar), Bakuwda geçirilen I Ýewropa oýunlary (2015-nji ýyl), Rio-de-Žaneýroda geçirilen Olimpiýa oýunlary (2016-njy ýyl) ýaly iri sport çärelerinde ajaýyp tälim aldylar.
Aşgabat Aziadasy uly üstünliklere beslendi, ol tamamlanandan soň hem meýletinçiler toparlary we olaryň ruhubelentligi ýitip gitmedi. Olar özleriniň parhly garaýşynyň hem-de ýagşylygynyň gerek boljak täze “salgylaryny” tapýarlar. Şolaryň biri hem “Umytlar adasy” boldy. Onuň hemişelik akgöwünli kömekçileriniň hatarynda Halkara ynsanperwer ylymlary we ösüş uniwersitetiniň hem talyplary bar.
Ynsanperwerlik jemgyýetiň ekologiýa medeniýetiniň esasyny düzýär. Adama, ähli jandara bolan söýgi, üns we alada ekologiýa pikirini kesgitleýär. Hormatly Prezidentimiz Gurbanguly Berdimuhamedow onuň ýörelgelerini ornaşdyrmaga çagyrýar. Döwlet Baştutanymyzyň köp başlangyçlary ýaşlarda şeýle oý-pikiri döretmäge gönükdirilendir: olar bag ekmek boýunça ählihalk çäreleri ýa-da sporty we sagdyn durmuş ýörelgesini wagyz etmek hem-de tebigaty goramak boýunça çäreler bolup durýar.
Mälim bolşy ýaly, milli Liderimiz ahalteke bedewlerine, alabaýlara mähir duýgusy bilen garaýar. Hut döwlet Baştutanymyzyň teklibi boýunça Wepaly atly alabaý “Aşgabat 2017” Oýunlarynyň tumaryna öwrüldi. Onuň atdaşyny — bu ajaýyp tohumdan bolan itiň güjügini bolsa hormatly Prezidentimiz öz russiýaly kärdeşi Wladimir Putine sowgat berdi.
“2018-nji ýyl — it ýyly, biz üçin bolsa Wepalynyň ýyly. Diýmek, bu ýyl geçip barýan ýyl bilen deňeşdireniňde has durnukly we sazlaşykly bolup, abadançylyk we işlerde rowaçlyk getirer. Bize ähli ýollar açylar, görlüp-eşidilmedik ädimler ädiler, iri möçberli taslamalar amala aşyrylar...” diýip, milli Liderimiz Gurbanguly Berdimuhamedow Täze ýyl gijesi watandaşlarymyzy gutlanda belledi.
Adamyň wepaly dosty bolan itiň nyşany astynda geçýän şu ýyl bilen bizi şeýle umytlar baglaýar. Adam hem onuň wepalylygyna mähir we jogapkärçilik bilen jogap berýär. Eger ol betbagtçylyga ýa-da biperwaý ellere düşen bolsa, eýesini we öýüni ýitiren bolsa, oňa kömege gelmäge taýýardyr. Ine, “Umytlar adasy” — öýsüz-öwzarsyz haýwanlara kömek berýän ilkinji merkez hem şeýle ynsanperwer işler bilen meşgullanýar, ol 2017-nji ýylyň awgustynda ynsanperwer ugurly hususy kärhana hökmünde ýurdumyzda resmi taýdan hasapda bellige alyndy.
Şondan bäri “Adada” saklanýanlaryň sany ep-esli artdy, aladalar hem köpeldi. Başy başlanan oňat işe döwlet düzümleriniň kömek edýändigi hem guwandyryjydyr: zerur bolan lukmançylyk serişdeleri, weterinar hyzmatlary we şuňa meňzeşler yzygiderli berilýär. Telekeçiler — restoran hojalyklary we şöhlat öndürijiler itleri hem-de pişikleri iým bilen üpjün etmäge öz goşantlaryny goşmak kararyna geldiler.
Ozal bellenilişi ýaly, talyp — meýletinçiler hem “Adadan” habar tutup durýarlar — bu ýerde iş hemmelere ýeterlik. Bir söz bilen aýdylanda, diňe bir merkeziň özüne bolman, eýsem, onuň jemgyýetde tutýan ornuna köptarapdan goldaw berilýär. “Dalçynyň” çäresi hem ilatyň dürli gatlaklaryny şeýle guramalaryň durmuş ähmiýetine ünsi çekmäge gönükdirildi. Onuň maksady uly bolmadyk köpdürli dillerde sahnalaşdyrylan çykyşda ýaş nesilleriň uly ahlak, ruhy, aň-paýhas we döredijilik mümkinçiligini görkezmekden, zehinli we kalby joşgundan doly ýaşlaryň uly yhlasly, ruhubelent güýjüni paýlaşmakdan ybaratdyr.
Şol agşam tomaşaçylar sahnada ýerine ýetirijileri hut şonuň ýaly ýagdaýda gördüler. Şol ýerine ýetirijiler gahrymanlaryň egin-eşiklerini geýnen oglanjyklar we gyzjagazlardyr, daşary ýurt dillerini örän oňat özleşdirýän okuwçylardyr hem-de ajaýyp aýdym aýtmagy, tans etmegi we keşp ýerine ýetirmegi başarýan ukyply çagalardyr. Tüýs ýürekden ýerine ýetirilen çykyşlara duýgur seslenýän tomaşaçylar owadan we arassa kalply adamlara el çarpdylar. Ol adamlar örän ýaşajyk hem-de dünýä bilen iň gowy zatlary, ýagny özlerindäki bar bolan ýürek mährini, ýagşylygy, bilimlerini paýlaşmaga taýýar çagalardyr. Olar häzir jemgyýete, öz Watanyna peýdaly we gerekli bolmak üçin ähli yhlasyny gaýgyrmaýarlar.
Dünýäniň nusgawy edebiýatynyň äheňleri boýunça sazly çykyş uly şatlyk-şowhun bilen geçdi — höwesjeň aktýorlaryň hatda kiçiräk kemçilikleri we ýalňyşlyklary hem üýtgeşik özüne çekiji bolup tolgundyryjy göründi, dessine-de zalyň goldaýyş äheňindäki el çarpyşmalara beslendi. Munuň özi höwesjeň artistlere hemme zadyň geçirimli bolýandygy üçin däl-de, olaryň sahna çykyp, öňde goýan maksady ýerine ýetirendikleri üçindir. Olar sahnanyň we halkyň öňünde çekinjeňliklerini ýeňdiler, özlerini açmakdan çekinmediler, munuň üçin bolsa olar çykyşlardan öňürti taýýarlyklarda we olardan daşary hem öz üstlerinde örän köp işlediler.
Sahnalaşdyrmak üçin esas hökmünde “Şasenem we Garyp” türkmen dessany, Şekspiriň “Romeo we Juletta”, “Otello” tragediýalary alyndy, şeýle kuwwatly sahna eserleriniň hataryna Aleksandr Sergeýewiç Puşkiniň kiçiräk eserleriniň biri bolan “Mosart we Salýeri” eseri hem girdi. Diňe Şekspiriň bir komediýasy — “Nadaranyň nogtalanmagy” maksatnamada boldy, ýöne pýesanyň “bakylyk” derejesi şu ýerde-de artistleriň özüne bolan talabedijilik derejesini peseltmäge mümkinçilik bermedi. Şunda bolsa olar tomaşaçylary begendirdiler!
Bu beýik eserleriň hemmesini sazlaşykly bir kompozisiýa birleşdirmäge şowly usul bolan wenesianly söwdagäriň hem-de syýahatçy Marko Polonyň onuň ýanyndaky ýolgörkeziji türkmen bilen gürrüňdeşligi mümkinçilik berdi. Olar bilelikde Beýik Ýüpek ýolunyň ýüregi bolan Türkmenistana geldiler, uzak ýoly bolsa gyzykly taryhy gürrüň berip bezediler...
Goý, Romeo balkonyň aşagynda Elwis Presliniň “Love me tender, love me sweet” aýdymyny aýtsyn, Otellonyň bolsa oňat bejerilen saçy bolsun, esasy spektakl janly, duýgularyňa täsir edýän hem-de wakalaryň tutuş dramalylygyna garamazdan, örän hoşniýetli boldy. Aşyk-magşuklar aýra düşmediler we ölmediler, Dezdemonany bogmadylar, Mosartyň gamgyn eseri bolsa: “Biz size bagt arzuw edýäris!” diýen sözleri bolan aýdym bilen çalşyryldy.
Çykyşyň ilkibaşyndan başlap, ynanyşmagyň örän oňaýly ýagdaýy emele geldi, şol hoşniýetli pursatlary ähli tomaşaçylar we aktýorlar birek-birege hoşallyk bilen öz ýüreklerinde galdyrdylar. Haýyr-sahawat konsert-spektaklynyň guramaçylarynyň çykyşlarynda hoşallyk, ruhubelentlik sözleri köp ýaňlandy, ýöne esasy zat şol çykyşlarda ýagşylyk ýaýmaga adamlary birleşdirýän çagyryş boldy.
Ozal yglan edilişi ýaly, “Dalçyn” dil merkeziniň hödürlän çykyşynyň petekleri üçin hemme girdeji “Umytlar adasy” kärhanasyna kömege ugradyldy.
Ýöne “Dalçyn” öz asylly başlangyçlarynda ýeke däldir. Şeýle çärä Saglygy goraýyş we derman senagaty ministrliginiň işgärleri uly höwes bilen goşulyp, nobatdaky gezek “Ada” üçin dürli dermanlaryň, sargy serişdeleriniň zerur bolan tapgyryny we şuňa meňzeş beýlekileri bölüp berdiler. Bu çärä Oba we suw hojalyk ministrliginiň weterinar gullugynyň wekilleri gatnaşdylar. Olaryň bu merkeze öz ugry boýunça berýän şeýle kömegi ilkinji gezek däldir.
Mundan başga-da, tebigaty goraýyş edarasyna, Senagatçylar we telekeçiler birleşmesine, Jemagat hojalygy ministrligine uly hoşallyk bildirildi. Jemagat hojalygy ministrligi häzirki wagtda eýesiz itleri we pişikleri saklamak boýunça iri kärhanany döretmek taslamasyny işläp taýýarlaýar.
Halkara ynsanperwer ylymlary we ösüş uniwersitetiniň talyplary meýletinçilik işlerini yhlasly alyp barandyklary üçin, öwgä mynasyp boldular. Olary şeýle işlere mugallymlary ruhlandyrýarlar. Bu baýramçylygy guramaga Bilim ministrligi uly goldaw berdi. “Dalçynyň” diňleýjileri öz nobatynda A.S.Puşkin adyndaky teatryň ähli toparyna we onuň üsti bilen sahnalaşdyrmak pikiriniň durmuşda beýan edilmegine beren kömegi üçin Türkmenistanyň Medeniýet ministrligine hoşallyk bildirdiler. Bu çärede Media-Türkmen agentliginiň “Orient” saýty maglumat hyzmatdaşy bolup çykyş etdi.
Ajaýyp, hemmetaraplaýyn ösen ýaşlary terbiýelemäge ähli şertleriň döredilendigi, raýat we telekeçilik başlangyçlarynyň öňe ilerledilýändigi üçin, rehimlilige hemişe orun berilýän agzybir jemgyýet üçin, içeri we daşary syýasatynda ynsanperwer maksatlary hem-de umumadamzat gymmatlyklary wagyz edýän biziň ajaýyp ýurdumyzdaky bagtyýar durmuş üçin hormatly Prezidentimiz Gurbanguly Berdimuhamedowyň adyna çuňňur hoşallyk sözleri aýdyldy.
tdh / 17.12.2017 / Jemgyýet
Türkmen telekeçileri dünýäniň öňdebaryjy bilim merkezleri bilen gatnaşyklary ösdürýärler
Türkmenistanda häzirkizaman bilim ulgamynyň ähli tapgyrlarynda daşary ýurt dillerini öwretmegiň öňdebaryjy usulyýetleri ornaşdyrylýar, olary okatmagyň usullary kämilleşdirilýär. Hormatly Prezidentimiz Gurbanguly Berdimuhamedow dil bilimlerini özleşdirmegiň ýaş hünärmenleriň möhüm artykmaçlyklary bolup durýandygy, onuň adamy baýlaşdyrýandygyny, olaryň öňünde uly mümkinçilikleri açýandygyny belleýär.
Ýurdumyzyň bilim ulgamyny ösdürmäge hususy kompaniýalar hem öz goşantlaryny goşýarlar. Dil bilimleri babatynda hyzmatlaryny hödürleýän “Dalçyn” hususy kärhanasy dilleri öwrenmek, terjimeçiligiň nazarýeti we amaly usullaryny bermegi munuň aýdyň subutnamasydyr.
Milli Liderimiz Gurbanguly Berdimuhamedowyň alyp barýan açyk gapylar we giň hyzmatdaşlyk syýasaty netijesinde Türkmenistan halkara maslahatlarynyň, işewür-forumlarynyň, syýasy geňeşmeleriň we döredijilik çäreleriniň geçirilýän merkezine öwrüldi. Ýurdumyzda ýerli hünärmenleri çekmek bilen işleýän daşary ýurt kompaniýalarynyň sany artýar. Şeýlelikde, daşary ýurt dillerini bilýän dürli ulgamlarda işleýän ýokary hünärli işgärlere bolan isleg ýylsaýyn artýar.
Daşary ýurt dilleriniň öwrenilmeginiň häzirkizaman usulyýetlerini ornaşdyrmak maksady bilen “Dalçyn” HK Kembrij uniwersiteti bilen hyzmatdaşlyk hakynda ylalaşyga gol çekdi. Munuň özi türkmen kärhanasyna Beýik Britaniýanyň esasy okuw mekdepleriniň biri bilen ýurdumyzda okuw sapaklarynyň ilkinji resmi wekili bolmaga mümkinçilik berdi.
Kembrij uniwersitetiniň Türkmenistanda ilkinji ygtyýarlandyrylan edebiýatynyň dükanynyň açylmagy oňyn hyzmatdaşlygyň netijesi boldy. Bu ýerde alyjylara diňe bir okuw we usulyýet esbaplary däl-de, iňlis dilinde çeper edebiýat, syýahatçylyk pudagynda, awiasiýada, nebitgaz ulgamynda we beýleki pudaklarda ýöriteleşdirilen ugurlar boýunça okuw gollanmalary hödürlenilýär.
Dükanyň açylyş dabarasyna Beýik Britaniýanyň Türkmenistandaky ilçihanasynyň wekilleri, “Dalçyn” bilim merkeziniň mugallymlary we dil merkeziniň köpsanly diňleýjileri gatnaşdylar.
Dükanda her bir okuw kitaby audio disk bilen bilelikde satylýar, ol ussat diktoryň nusgawy dilde we takyk gürleýän tekstini diňlemäge mümkinçilik berýär. Şeýle hem edebiýatlar diliň nazaryýet ugurlaryny aňsat özleşdirmäge ýardam edýän hem-de tejribede alnan bilimleri ulanmagyň dürli usullaryny görkezýän gysga wideofilmler bilen üpjün edilendir.
Dükandan başga-da iňlis medeniýetine mahsus bolan dürli nyşanlar bilen bezelen “Altyn alaf” kafesi açyldy. Dil okuwlarynyň diňleýjileri dumanly Albionyň gurşawyna aralaşyp, yzygiderli okuwdan soň dynç alyp, ussat aşpezleriň taýýarlan iňlis tagamlaryndan we süýjüliklerinden dadyp bilerler, şeýle hem dürli içgileriň onlarçasyndan lezzet alyp bilerler.
Bu ýerde Serişdeler merkezi hem bolup, bilim alýanlar gyzykly edebiýatlar bilen tanşyp, gazetleri, žurnallary we beýleki makalalary okap, alan maglumatlaryny ara alyp maslahatlaşyp, filmlere tomaşa edip özlerinde galan täsirleri paýlaşyp bilerler. Bularyň ählisi öwrenilýän diliň dünýäsine has çuňňur aralaşmaga mümkinçilik berýär.
Halkara bilim düzümleri bilen hyzmatdaşlygyň daşary ýurtly hünärmenlerini we dilçileri çagyrmak arkaly hyzmatdaşlygyň giňeldilýändigini bellemek gerek, olar Merkeziň diňleýjileri we işgärleri üçin sapaklary geçýärler. “Dalçin” Kembriž uniwersitetiniň hünärmenleriniň gatnaşmagynda iňlis diliniň çuňňur öwrenilmegini okatmagy meýilleşdirýär.
Bu ýerde geçirilýän dil öwrenmek boýunça dersleriň aýratynlyklary bilim alýanlaryň arasynda daşary ýurt dilinde gatnaşyklary ýola goýmak arkaly alynan bilimleri tiz özleşdirmäge ýardam bermekden ybaratdyr. Toparlardaky diňleýjileriň sany 15 adamdan geçmeýär, bu bolsa mugallymlara olaryň her birine ýeterlik üns bermäge mümkinçilik döredýär.
Merkeziň mugallymlarynyň öz öňünde goýýan esasy wezipesi – her bir diňleýjä aýratyn çemeleşmek bilen gysga wagtyň içinde dilleri netijeli öwretmek bolup durýar. Meselem, okuwa täze başlanlar üçin iňlis dilini öwrenmek boýunça maksatnama alty tapgyra bölünýär hem-de 18 aýdan köp wagty almaýar. Merkeziň has taýýarlykly diňleýjileri okuwlary gysgaldylan maksatnama boýunça tamamlap bilerler. Okuwyň tapgyryny geçenler degişli derejede tagalla edenlerinde bilimleriň we tejribäniň goruna eýe bolarlar. Munuň özi işe hem-de daşary ýurt okuw mekdeplerine girmek üçin zerur bolan IEL TS halkara ölçeglerine laýyklykda synaglary tabşyrmaga mümkinçilik berer.
Dürli ýaşdaky toparlaryň daşary ýurt dilini kabul etmek aýratynlyklaryny nazara almak bilen, okuwlar üç tapgyra bölünýär: 7-12, 13-19 ýaşdaky hem-de 20 ýaşdan ýokary diňleýjiler üçin niýetlenendir. Çagalar üçin okuwlar bäsleşikleri hem-de okuwy has ýeňil özleşdirmek üçin işlenip taýýarlanylan özboluşly bilim berýän tehnikalary peýdalanmak bilen oýun görnüşinde geçirilýär.
Milli Liderimiz Gurbanguly Berdimuhamedowyň belleýşi ýaly, biziň esasy wezipämiz – öz halkynyň taryhyny bilýän, öz ýurdunyň gazanan üstünliklerine buýsanýan, Garaşsyz Türkmenistanyň şöhratyny artdyrmaga çalyşýan hakyky watançylaryň ýokary bilimli neslini kemala getirmek bolup durýar. Şunuň bilen baglylykda, çagalaryň daşary ýurt dillerini öwrenmegi aýratyn ähmiýete eýe bolup durýar, çünki halkara ylmy maslahatlaryna, medeni we sport çärelerine gatnaşmak bilen, daşary ýurtlardaky türkmen kompaniýalarynda ýa-da ýurdumyzdaky daşary ýurt kompaniýalarynda we beýlekilerde işlemek bilen dürli ugurly geljekki hünärmenler halkara guramalarynda ýurdumyza wekilçilik ederler.
“Aşgabat—2017” oýunlaryna üstünlikli hyzmat edilmegi “Dalçyn” HK-nyň işgärleriniň ussatlygynyň görkezijileriniň biri boldy. Ýapyk binalarda we söweş sungaty boýunça V Aziýa oýunlaryna taýýarlyk görmek baradaky Ýerine ýetiriji komitetiniň resmi maslahatçysy - “Trivandi Сhanzo Limited” britan kompaniýasy bilen bilelikde ýokary derejeli terjimeçilerden ybarat bolan topar döredildi, ol giň gerimli ýaryşlary guramak bilen meşgullandy.
Kärhananyň hünärmenleri Oýunlaryň meýletinçilerini taýýarlamak meselelerinde hem ýardam etdi. Kärhananyň işgärleriniň öz işine ussatlarça we jogapkärçilikli çemeleşmegi meýletinçileriň ýüzlerçesine daşary ýurt dillerini ýokary derejede özleşdirmäge hem-de myhmanlara türkmen halkynyň türkmen halkynyň özboluşly däpleri barada gürrüň bermäge kömek etdiler.
“Dalçyn” HK-nyň 60-a golaý hünärmeni daşary ýurtly türgenlere, tomaşaçylara terjimeçilik hyzmatlaryny hödürlediler, olaryň sanawyna göni we yzygiderli terjimeler, resminamalary terjime etmek, maglumat-maslahat hyzmatlary girdi. Kärhana üstüne ýüklenen wezipäniň hötdesinden abraý bilen geldi hem-de “Aşgabat—2017” Oýunlarynyň medeniýetleriň açyk gatnaşyklarynyň ýerine öwrülmegi üçin ähli şertleri döretdi, bu ýerde gepleşikler üçin dürli dilleriň böwet bolmagy aradan aýryldy.
Kärhananyň hünärmenleri özleriniň toplan oňyn tejribesini beýleki şunuň ýaly sport bäsleşiklerine, hususan-da Türkmenistanda geçiriljek agyr atletika boýunça dünýä çempionatynyň guramaçylaryna hödürlemäge taýýarlyklaryny beýan etdiler.
Şu günler merkez türkmen, iňlis, rus, nemes we fransuz dilleri boýunça gyşky möwsümde okuw tapgyrlaryny geçmek üçin täze diňleýjileri kabul etmäge başlady.
Eziz Öwezow / 06.09.2017 / Jemgyýet
V Aziýa oýunlarynyň terjimeçiler toparynda “Dalçyn” okuw we terjimeçilik merkeziniň hünärmenleri
“Aşgabat 2017" oýunlaryna taýýarlyk görmek ýurdumyzyň durmuşynyň derwaýys meseleleriniň birine öwrüldi. V Aziýa oýunlary diňe bir Türkmenistanyň däl, eýsem tutuş Merkezi Aziýa sebitinde müňlerçe tomaşaçylara we gatnaşyjylara gujak açjak iň iri sport baýramçylygydyr.
Oýunlaryň taýýarlyk işlerine döwlet edaralary bilen bilelikde hususy eýeçilik ulgamynyň wekilleri hem işjeň gatnaşýar. Ýurdumyzyň kärhanalarynyň arasynda Aşgabat 2017 oýunlarynyň taýýarlyk işine mynasyp goşandyny goşýan kärhanalaryň biri hem “Dalçyn” okuw-terjimeçilik merkezi bolup durýar.
“Dalçyn” hususy kärhanasy Türkmenistanda giň göwrümli we ýokary hilli okuw we terjime hyzmatlary bilen tanalýan öňdebaryjy kärhanalaryň biridir. Ol 2016-njy ýylyň sentýabr aýynda V Aziýa oýunlaryna taýýarlyk görmek baradaky ýerine ýetiriji komitetiniň resmi maslahatçysy Beýik Britaniýanyň “Triwandi Çanzo Limited” kompaniýasynyň hyzmatdaşy boldy. Iki kompaniýanyň arasynda ýakyn hyzmatdaşlygyň ýola goýulmagynyň netijesinde gysga döwrüň dowamynda ýokary derejeli terjimeçiler topary döredildi we çärelere taýýarlyk görmek boýunça alnyp barylýan işlerde aragatnaşyk köprüsi bolup hyzmat etdi.
“Dalçyn” hususy kärhanasynyň mugallymlary we hünärmenleri “Triwandi Çanzo Limited” kompaniýasyna meýletinçileri taýýarlamakda hem goldawyny gaýgyrmaýarlar. Ýaş we ruhubelent meýletinçiler gelýän daşary ýurtly myhmanlary Aşgabadyň Halkara howa menzilinde garşy aljak ýurdumyzyň ilkinji wekilleridirler. Şonuň üçin hem biziň ýaş ýigitlerimize we gyzlarymyza örän uly jogapkärçilik düşýär. Olar diňe bir güler ýüzli myhmansöýerlik edeplerine eýe bolman, eýsem daşary ýurt dillerini hem ýokary derejede özleşdirmegi başarmalydyr.
“Hemmelere belli bolşy ýaly, meýletinçiler Oýunlaryň “ýüzüdir”. Sebäbi daşary ýurtly türgenlerde we janköýerlerde Türkmenistan, paýtagtymyz Aşgabat we Aziýa oýunlary hakynda ilkinji ýakymly täsirleri galdyrmak olara bagly bolup durýar. “Ilkinji ýyldyzlar” meýletinçilik maksatnamasynyň çäklerinde Oýunlarda ýardam bermek üçin 8000 meýletin ýardamçy saýlandy. Olar, esasan, ýurdumyzyň ýokary okuw mekdepleriniň talyplarydyr. Topar ýolbaşçylary üçin ýörite tälimçilik okuwlary, şol sanda dil taýýarlyk okuwlary gurnaldy” diýip, “Dalçyn” okuw merkeziniň mugallymy Döwlet Rejepow gürrüň berýär.
Aşgabat 2017 oýunlary “Dalçyn” kärhanasy üçin onuň alyp barýan işiniň ýokary hünär derejesinde çemeleşilýändiginiň we sentýabr aýynda garaşylýan çylşyrymly wezipeleriň öňünde toparyň agzybirliginiň düýpli barlagy bolar. Sebäbi kärhananyň ähli hünärmenleri daşary ýurtly wekiliýetleriň ýanynda iş alyp barmaklyga çekiler. Bu merkez dilden (sinhron we yzygiderli) terjime, resmi ýazmaça terjimeler we maglumat-maslahat beriş hyzmatlaryny hem öz içine alýar. Kärhananyň bu döwürde öňünde goýýan esasy wezipesi hyzmatlary ýokary hünär derejesinde, öz wagtynda we ýokary hilli ýerine ýetirmekden ybarat bolup, alyp barýan işleriniň ileri tutulýan ugry Aşgabat 2017 oýunlarynyň dürli dilleriň aragatnaşygyna päsgelçilik bolmaýan we medeniýetleriň açyk aragatnaşygynyň ýola goýulýan sahnasyna öwrülmegi üçin ähli zerur bolan şertleri döretmekden ybaratdyr.
“Dalçyn” hususy kärhanasynyň ýolbaşçysy Nazar Atajanow: “Biziň üçin Aşgabat 2017 oýunlarynyň taýýarlyk işlerine gatnaşmak örän buýsandyryjydyr. Bu Oýunlar bize we ýurdumyzyň hususy eýeçilik ulgamynyň beýleki wekillerine iri halkara taslamalarynda işlemek bilen hünär tejribelerimizi baýlaşdyrmaga mümkinçilik berýär.
Bedew batly depginler bilen belent ösüşlere sary barýan ýurdumyz köpsanly halkara forumlaryň, simpoziumlaryň, ylmy maslahatlaryň we syýasy çäreleriň geçirilýän merkezine öwrülýär. Türkmenistanyň ykdysadyýetiniň ösüşine maýa goýumlaryny goýýan, türkmen hünärmenlerini işe çekýän daşary ýurtly kompaniýalaryň sany hem günsaýyn artýar. Şeýlelik bilen ýyl geçdigiçe daşary ýurt dillerini bilýän hünärmenleriň zerurlygy ýüze çykýar” diýip belleýär.
“Dalçyn” okuw we terjime merkezinde bäş sany dil öwredilýär: türkmen, iňlis,rus, nemes we fransuz. Merkeziň diňleýjileriniň agramly bölegi iňlis dilini öwrenmäge ýykgyn edýärler, sebäbi ol milletara aragatnaşyk dili hasaplanylýar. Şu nukdaýnazardan ugur alyp, “Dalçyn” hususy kärhanasy Beýik Britaniýanyň iň abraýly ýokary okuw mekdepleriniň biri bolan Kembrij uniwersiteti bilen hem ýakyn hyzmatdaşlygy alyp barýar we merkeziň diňleýjileri bu uniwersitetiň okuw kitaplary boýunça okadylýar.
“Dalçyn” okuw merkeziniň mugallymlarynyň öz öňünde goýýan esasy maksady gysga wagtyň dowamynda daşary ýurt dilini netijeli öwretmekden ybaratdyr. Mysal üçin, iňlis dilini täze öwrenýänler üçin maksatnamanyň dowamlylygy 18 aýdan köp bolmaly däl. Ýeterlik yhlas edilende iňlis dilini öwrenýänler we “Dalçyn” okuw merkezinde okuw tapgyrynyň altysyny hem doly okan diňleýjiler işe we halkara uniwersitetlere okuwa girmek üçin zerur bolan IELTS halkara synagyny hem tabşyryp bilýärler. Şu ýyl merkezi 2-nji oktýabrda güýzki okuw tapgyryna täze diňleýjileri kabul etmäge taýýarlanýar.
“Dil öwren, dünýäni aç” jümlesi biziň merkezimiziň baş şygary bolup, diňleýijilere gysga wagtda aragatnaşygy ýola goýmak endiklerini öwretmek üçin döwrebap tehnologiýalary we usullary ulanýarys. Okuw sapaklarynyň berk gözegçilikde saklanmagy we bilim derejesiniň bahalandyrylmagy diňleýjilere ýokary netijeleri gazanmaga mümkinçilik döredýär. Şeýle-de aragatnaşyk endikleriniň kämilleşdirilmegine gönükdirilen okyjy toparlary, filmlere seretmek we ara alyp maslahatlaşmak, dürli bäsleşikleri gurnamak bilen goşmaça amaly sapaklar geçirilýär. Öňümizdäki “Aşgabat2017" oýunlary bizi işlerimizi kämilleşdirmäge höweslendirýär” diýip, okuw merkeziniň mugallymy Gunça Bagiýewa nygtaýar.
Kärhananyň adynyň çuňňur mana eýedigi hem ýatlanmaga mynasypdyr. Dalçyn türkmen dilinde dürli tagamlaryň gymmatyna baha berýänleriň halaýan we dürli iýmitleriň, içgileriň tagamyna üýtgeşik hoşboý tagam beriji ösümlikleriň biridir. Gündogarda dalçyn diňe bir saglygy berkidýän ösümlik hasaplanman, eýsem onuň tagamy uzak wagtlap duýlup, şähdiňi açýar.
Şeýlelikde, "Dalçyn” okuw merkeziniň uçurymlary olaryň zähmet bazarynda artykmaçlyk berýän daşary ýurt dilini bilýändigi barada öz terjimehalyna ýönekeý bir goşundy goşman, eýsem düýpli dil bilimlerine we endiklerine hem eýe bolýarlar.
Kärhana golaýda “Türkmengaz” döwlet konserninden Türkmenistanda nebit-gaz pudagynda iş alyp barýan inženerler üçin ýörite dil okuw maksatnamalarynyň döredilmegi babatdaky haýyşnamasyny aldy. Şu nukdaýnazardan ugur alyp, “Dalçyn” hususy kärhanasy nebit-gaz pudagynyň hünärmenleri üçin daşary ýurt dil okuwlaryny döretmegi meýilleşdirýär. Olaryň okuw tapgyrlarynyň bäşisi Türkmenistanda, altynjy amaly okuw tapgyry bolsa Beýik Britaniýada geçiriler.
Kärhananyň Türkmenistanda Kembrij uniwersitetiniň resmi hyzmatdaşy hökmünde çykyş etmek babatda gepleşikleri alyp barmagy bolsa, “Dalçyn” okuw we terjime merkezine bu uniwersitetiň okuw kitaplaryny biziň ýurdumyzyň çäklerinde satmaga we ýaýratmaga mümkinçilik berer. Hyzmatdaşlygyň uzak möhletleýin maksatnamalarynyň biri okuw materiallarynyň Türkmenistanyň medeni-durmuş aýratynlyklaryna görä uýgunlaşdyrmaly bolýar. Uýgunlaşdyrylan okuw kitaplary ýurdumyzyň medeni, taryhy we dil aýratynlyklaryna laýyk gönükdirilip, öň dil öwrenmedikler üçin iňlis dilini has ýeňil özleşdirmäge mümkinçilik berer.
“Dalçyn” hususy kärhanasy geljekde işewürlik, hukuk, kompýuter sowatlylygy we buhgalterçilik hasabaty ugurlary boýunça iňlis dilinde ýöriteleşdirilen mekdebi açmaklygy meýilleşdirýär. Şeýlelik bilen bu okuw we terjime merkezi Türkmenistanda iş alyp barýan daşary ýurtly kompaniýalar bilen işleşmäge gönükdirilen hünärmenleri okadýan okuw merkezini döretmegi umyt edýär. Bu bolsa ýaş dalaşgärlere Türkmenistanyň çäginden çykmazdan, hususy daşary ýurtly kompaniýalar tarapyndan bildirilýän ülňülerde bilim almaga mümkinçilik döreder.
A.Nyýazow ş. (öňki Çehow köç.), 145-nji j. Tylla Toprak
Tel.: .: (+993 12) 41 40 07/08; E-mail: admin@dalchyn.com
Website by: ZARA web solutions © All rights reserved


c: text/html

text:
Polşanyň Prezidenti Andžeý Duda Merkezi howa menziliniň gurluşygy hakyndaky karara gol çekdi. Bu taslamany amala aşyrmaga taýýarlyk 2019-njy ýyla çenli dowam eder. 8 ýylda gurlup gutarylmagyna garaşylýan täze aeroport Warşawanyň 40 kilometr uzaklygyndaky Stanislaw diýen ýerde gurlar. Ony 2027-nji ýylda ulanmaga bermek göz öňünde tutulýar.
Çaklamalara görä, 2035-nji ýyla çenli polýak howa menzilleriniň ýolagçylarynyň sany ýylda 94 million adama ýeter. Gurluşygyň birinji tapgyry tamamlanandan soňra, Merkezi aeroport ýylda 45 million ýolagça hyzmat eder. Geljekde onuň mukdaryny 100 million ýolagça çenli artdyrmak göz öňünde tutulýar. Maddy binýady bilen birlikde taslamanyň bahasy 30-35 milliard zlota (10 milliard dollar) barabardyr.
Warşawada täze aeroport gurlar
Polşanyň Prezidenti Andžeý Duda Merkezi howa menziliniň gurluşygy hakyndaky karara gol çekdi. Bu taslamany amala aşyrmaga taýýarlyk 2019-njy ýyla çenli dowam eder. 8 ýylda gurlup gutarylmagyna garaşylýan täze aeroport Warşawanyň 40 kilometr uzaklygyndaky Stanislaw diýen ýerde gurlar. Ony 2027-nji ýylda ulanmaga bermek göz öňünde tutulýar.

robotstxt: allowed

filter: keep


text:
Apple
Apple düÿbi ABŞ-niñ Kalifornia ştatynda ÿerleşÿän we tehnologiÿa önümlerini öndürÿän Halkara kompaniÿadyr. Türkmençe doly ady Apple Aksiÿonerler Birleşigi(Doly iñlisçe ady: Apple Incorporated) bolÿandyr. Bu kompaniÿanyñ logotipinde "bir tarapy dişlenen almañ" suraty bolany üçin, halk arasynda gysgaça "Apple"(Alma) diÿilip tanalÿar. Apple kompaniÿasy gündelik durmuşymyzda ulanylÿan tehnologiÿalary(Kompÿuterler,Sensorly telefonlar, planşetler we ş.m) öndürmek, dizaÿyn etmek, olar üçin programmalar ÿazmak we olara onlaÿn hyzmatlary berÿändir.
- Meşhur önümleri
"Mac" PC we Netbuk seriÿaly kompÿuterleri, macOS we iOS işlediji ulgamlar, iPod mp3 pleÿer, iPad planşeti, iPhone sensorly telefonlary, Apple Watch akylly sagatlary, onlaÿn Apple dükany AppStore, bulut tehnologiÿasy hökmünde hyzmat etÿän iCloud we iTunes Store, internet gözleg brauzeri Safari, Apple Music, iLife we iWork Apple diÿilende akylymyza gelÿän iñ meşhur önümlerdir.
- Taryhy
- 1976-1984: Gurulyşy we aksiÿonerleşmesi
Apple 1976-njy ÿylyñ 1-nji Aprelinde Steve Jobs(Stiw Jabs), Steve Wozniak(Stiw Wazniak), we Ronald Wayne(Ronald Uweÿn) tarapyndan PC kompÿuterlerini öndürmek üçin Kaliforniada gurylandyr. 1977-de kompaniÿa aksiÿonerler birleşigine öwrülÿär. Apple I (1976), Apple II(1977) we Apple III PC kompÿuterleri Apple inženeri Steve Wozniak tarapyndan gurylÿar we Apple dolandyryjysy Steve Jobs tarapyndan satylÿandyr. Bu üç seriÿa örän uly üstünlükler gazanÿar.Ÿöne 1980-nji ÿyllarda çykarylan Apple Lisa komÿuteri, Apple garşydaşlary IBM we Microsoft tehnologiÿalary garşysynda üstünlik gazanyp bilmeÿär. Apple 1980-nji ÿylda Nÿu-Ÿork biržasynda halkyñ alym-satymyna açylÿandyr.
- 1984–91: Macintosh bilen üstünlükleri
Macintosh kompÿuterleri 1984-nji ÿylda George Orwellyñ(Jorj Orwel) anti-utopiÿa romany "1984" den ylham alan reklamasy bilen halka tanadylÿar. İlk başlarda Macintoshlar gowy satyşlar etsede, soñky ÿyllarynda gymmat bolanlygy sebäpli satyşlary azalÿandyr. 1983-nji ÿylda maÿadarlar tarapyndan Apple başyna CEO hökmünde John Sculley getirilÿär. Sculley-yñ ilk eden işlerinden biride Steve Jobsyñ gymmat proÿektlerini goÿbolsun etmesi bolÿar. Jobs, Sculley bilen arasy erbetleşmäne başlandan soñra, 1985-de Appledäki işinden aÿrylÿar we NeXT kompaniÿasyny gurÿar. Machintosh satyşlary kompaniÿanyñ her kompÿuterden "55% peÿda görmek" pikiri bolany üçin kän satyp bilmeÿändir. Macintosh Classic, Macintosh LC we Macintosh IIsi, Macintosh seriÿasynyñ beÿleki modelleridir.
- 1991–97: Düşüşi, täzeden gurulyşy we birleşmeleri
Apple tarapyndan 90-njy ÿyllarda öndürülen birnäçe wideo kamera, CD pleÿer, telewizor we internet hyzmatlary üstünlik gazanmaÿar. Microsoft tarapyndan işlenip taÿÿarlanan ulanyjy üçin örän amatly bolan Windows işlediji sistemalary,garşydaşy Apple garşysynda örän uly üstünlükler gazanÿar. Satyşlary az bolan tehnologiya enjamlary we Windows-yñ gowy satyşlary Apple-yñ düşüşine sebäp bolÿandyr. Microsoft bilen bäsleşigi güÿçlendirmek üçin Apple, IBM we Motorola kompaniÿalary bilen bilelikde AIM birleşigi adynda bir proÿekt gurÿandyr. 1996-njy ÿylda Apple-niñ başyna CEO Gil Amelio getirilÿändir. Amelionyñ eden ilk işi NeXT kompaniÿasyny satyn almak we Steve Jobsy täzeden işe almak bolÿar.
- 1997–2007: Täzeden peÿda gazanÿan kompaniÿa öwrülmegi
1997-de Apple düşüşe başlanynda, maÿadarlar Amelio ÿerine Steve Jobsy CEO edip saÿlaÿarlar. 1998-nji ÿylda Apple şol wagta çenli işläp düzen bütin programmalaryny iMac(Macintosh 128K) adyndaky bir kompÿuterde birleşdirÿär we ägirt uly satyşlar edÿär. Bulardan başgada 2000-nji ÿyllarda Apple iMovie,iDVD,iLife, Emagic we iPhoto ÿaly programmalary öndürÿär. 2001-nji ÿylda Apple iPod pleÿerleri we pleÿer üçin onlaÿn dükan iTunes Store(2003) çykarÿar. iPod pleyerden, çykanyndan soñky 6 ÿyl içinde 100 milÿon sany satylÿar. Apple 2006-njy ÿylda Intel Core Duo bilen bilelikde MacBook Pro we iMac çykarmaga başlaÿandyr. Bu ÿyllarda Apple-yñ esasy üstünligi biržada bolÿar, sebäbi Apple aksiÿa bahalary 2003-2006 ÿyllary arasynda 10 esse artÿandyr( 1 aksiÿa 2003-de 6 dollar wagty, 2006-da 80 dollardan satylÿar).
- 2007–11: Sensorly telefonlaryñ üstünlükleri
2007-nji ÿyldaky Macworld Expoda Steve Jobs iPhone,iPod Touch,iPad we Apple Tv-ni halka tanatÿar.Bu dört önüm Dünÿä boÿunça satyşlarynda rekort goÿÿarlar.2008-de AppStore açylÿar. Bu ÿyllarda bulardan başgada iPhone 4,iCloud we MacBook Air ÿaly önümler çykÿandyr.
- 2011-häzirki wagt: Steve Jobsdan soñra
2011-nji ÿylyñ 24-nji Awgustynda Steve Jobs ölÿär we onyñ ÿerine Apple CEOsy bolup Tim Cook(Tim Kuk) geçýär. Cook iPhone 4S,iPhone 5, iPhone 5S we iPhone 5C ÿaly modelleri tanatÿar. Bulardan başgada "Siri" diÿen ses bilen işleÿan akylly sistema, 2-nji we 3-nji nesil iPadler,iPad Miniler we akylly sagat Apple Watch Apple-iñ şu günlerdäki iñ uly üstünlükli önümleridir.


text:
Soňky habarlar
Archive news
TYA we Zenanlar birleşigi Garaşsyzlyk gününe bagyşlanan maslahat geçirdi
10:4617.10.2017
0
833
Türkmenistanyň Ylymlar akademiýasynyň we Türkmenistanyň Zenanlar birleşiginiň Merkezi Geňeşiniň bilelikde guramagyndaky geçirilen "Berkarar Watanym, jan Türkmenistan" atly ylmy maslahatda Ylymlar akademiýasynyň garamagyndaky institutlaryň ylmy işgärleri çykyş etdiler. Bular barada maslahatda çykyş edenleriň, hut özünden eşitmek has täsirli bolsa gerek. Jeren Sylapowa, TYA-nyň Tegnologiýalar merkeziniň bölüm müdiri: - Ylmyň iň täze gazanan üstünlikleri bilen enjamlaşdyrylan Tehnologiýalar merkezinde häzirki wagtda birnäçe barlaghanalardyr tejribehanalar hereket edip, olarda ýaş alymlar özleriniň täze-täze işlerini amal edýärler. Merkeziň barlaghanalarynda - bio, -nano we maglumatlar tehnologiýalary ulgamynda toplumlaýyn barlaglar, maddalaryň fiziki-himiki häsiýetlerini düýpli öwrenmek, şeýle-de bioserişdeleriň, uglewodorod çig malyň seljermesi amala aşyrylýar. Bu bolsa Tehnologiýalar merkezimizde düýpli ylmy işleriň oňyn netije bermegine getirýär. Doýduk Saparbaýewa, TYA-nyň merkezi ylmy kitaphanasynyň bölüm müdiri: Häzirki wagtda Gahryman Arkadagymyz ýaş nesliň ylymly-bilimli bolmagy üçin giň mümkinçilikler döredýär. Talyplar, dürli ugurlaryň alymlary we giň okyjylar köpçüligi üçin niýetlenen kitaplaryň jemi kitaphanamyzy bezeýär. Biziň merkezi ylmy kitaphanamyz diňe bir giň okyjylar köpçüligine gujak açman, eýse döwlet derejesinde geçirilýän sergilere hem yzygiderli gatnaşýar. Şahyryň:"Kitap okan gullar manydan dokdur" diýip aýdyşy ýaly, öz biliminiň, ylymynyň üstünde kämilleşýän ynsanlaryň dünýäsinde kitaphananyň orny zyýadadyr!
Teswirler
Teswir ýazmak üçin içeri giriň ýa-da registrasiýa boluň


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
KARIKATURAÇYLARYŇ GÖZI BILEN: ARASSAÇYLYK
Gadyrly okyjylar, saýtda "Arassaçylyk hakda sözleme: biz ony hemişe berjaý edýärismi?" atly çap edilen makala hudoznikdan şeýle şekiller gowyşdy. Biz hem diýsek şeýle hyzmatdaşlyga begenýäris. Teswirleriňize, şekilleriňize garaşýarys!
SÝUŽET №1
SÝUŽET №2
SURATLARYŇ AWTORY: MERJEN GYLYJEWA
- 2211 gezek okalan


text:
gaz
куплью контейнер
Контейнер сатын алджак 40 тонналык.Görmek Ýükmaşynlar goşulan wagty 2 aý öň Gören adam sany 38x
Toyoto Corollo 25 000 tmt
i3-6100 1gb hdd 128mb ssd gtx 770
kompyuter gowy 08.2017 duzulen cpu i3-6100 3.7 ghz gtx 770 2gb 256 bit ddr5 8gb operatiwka(ddr4) 1gb hdd 128 mb ssd monitor 19 dyum myshka x7 naushnik game 360 korpus game max one i3-6100 i7-3770dan sahel guycli widiokartam 256bit ichinde in guychlis...Görmek Kompýuterler goşulan wagty 7 aý öň Gören adam sany 240x
İphone 7 32gb gara
İphone7 telim bar. Samsung s8 bilen obmen etjek kimde bar bolsa +99361386836 İmoda habarlaşmak üçin +905345187283Görmek Telefonlar goşulan wagty 7 aý öň Gören adam sany 109x
samsung s8 gerek
kim satmak isleyan bolsa jan edin puly nagt. Yeri jelatelno Lebap yone beyleki welayatlaram bahany ylalashsak gorwereris.Görmek Telefonlar goşulan wagty 7 aý öň Gören adam sany 192x
Satlyk baza
Ragusa 10-lvl paçti full.urowen 130. Klanam ba 3lvl.opsy bahasy 500 manat.Görmek Beýleki hyzmatlar goşulan wagty 7 aý öň Gören adam sany 342x
Perferator(uly direl)
Tazeje kop ulanylmadyk yagdayy gaty gowy Germanyanky 865423628Görmek Gurlyşyk we remont goşulan wagty 7 aý öň Gören adam sany 274x
BLÜ
ulanmayanym üçin Satlyk tel ýagdaýy gowy hic kemi yok iPhone bn odmen bolar baha ylalasykly 3.200 mln 3mln ýaly bolsa alana nesip edsin tel barada.: arka cam 13mgpihel ön cam 8mgpihel barmakyz bar ekran ululugy 5.7inç 4GB Ram 16 gb pamyat..isleysi ga...Görmek Telefonlar goşulan wagty 7 aý öň Gören adam sany 279x
Iphone 5s
Aljak arassa bolmaly kemi bolmasyn 900-1000 manat(taze puldan) bolmaly satjak bolsa jañ edin Tel:+99363837024Görmek Telefonlar goşulan wagty 7 aý öň Gören adam sany 68x
WMZ
Öz WMZ hasabymy doldurmakGörmek Beýleki hyzmatlar goşulan wagty 7 aý öň Gören adam sany 199x
tmcell
awtohyzmatlary
Samsung grant prima
100 prasent gowi garantiya beryän 3 ayGörmek Telefonlar goşulan wagty 9 aý öň Gören adam sany 283x
Studia
mikrafon C1 pult behringer seskarta m-audio manitory bar kamputer prosessor DDR3 wideo kart bar gul yaly isleya ahli aydym yazylyan programmalar yuklenen aydym yazywermeliGörmek Toy we studia üçin goşulan wagty 9 aý öň Gören adam sany 244x
C1 mikrafon Behringer Pult
Yagdayy gowy srocna satlykGörmek Toy we studia üçin goşulan wagty 9 aý öň Gören adam sany 223x
Telefon
Lenova a536 Renki ak Yagayy gowy soz yok barladyp bilersinizGörmek Telefonlar goşulan wagty 9 aý öň Gören adam sany 114x
satlyk gitara
Galaxy j7
Galaxy j7 yagdayy gowy 13megapixel pamit 16gb renki gara yany bilen clash of clans ratusha11 118 uraven 2670 kristal baha 5500milGörmek Telefonlar goşulan wagty 10 aý öň Gören adam sany 218x


text:
TÜRKMENISTANYŇ BILIM MINISTRLIGI 2018 — 2019-njy okuw ýyly üçin Belarus Respublikasynyň ýokary okuw mekdeplerine ýokary bilim we magistratura okuw maksatnamalary boýunça seçip alyş işini geçirýär.
Belarus Respublikasynyň ýokary okuw mekdeplerine umumy orta ýa-da orta hünär bilimli (magistratura talyp ýerlerine — ýokary bilimli), ýaşy 35-den geçmedik Türkmenistanyň raýatlary giriş synaglarynyň netijeleri boýunça bäsleşik esasynda kabul edilýär.
Hünärleriň sanawy, Belarus Respublikasynyň ýokary okuw mekdeplerine ýokary bilim we magistratura okuw maksatnamalary boýunça okuwa kabul etmekligiň sany, şeýle hem okuwyň şertleri baradaky maglumaty Magtymguly adyndaky Türkmen döwlet uniwersitetiniň kabul ediş toparyndan alyp bolar.
Resmi iş kagyzlary Aşgabat şäherinde Magtymguly adyndaky Türkmen döwlet uniwersitetiniň kabul ediş topary tarapyndan 2018-nji ýylyň 28-nji iýuny — 7-nji iýuly aralygynda kabul edilýär.
Resmi iş kagyzlarynyň sanawy:
— Türkmenistanyň raýaty üçin bellenen nusga boýunça arza we sowalnama;
— Belarus Respublikasynyň ýokary okuw mekdeplerine okuwa iberilýän daşary ýurt raýatynyň (Türkmenistan) bellenen nusga boýunça
sowalnamasy;
— umumy orta bilim ýa-da orta hünär bilimi baradaky resminamanyň (magistratura talyp ýerlerine dalaşgärler üçin ýokary bilim baradaky resminamanyň) asyl nusgasy we onuň rus diline resmi terjimesi;
— Türkmenistanyň Saglygy goraýyş we derman senagaty ministrligi tarapyndan bellenen nusgadaky saglyk güwänamasy (Türkmenistanyň çäginden daşary ýurtlardaky ýokary okuw mekdeplerine girmek barada dalaş edýän raýatlaryň saglyk güwänamasy);
— soňky okan ýa-da işlän ýerinden (harby bölümden) häsiýetnama;
— 3x4 sm möçberde alty sany fotosurat;
— işleýänler üçin zähmet depderçesiniň tassyklanan göçürmesi;
— giriş synaglaryndan üstünlikli geçen ýagdaýynda döwlet orta we ýokary hünär bilim edaralaryna kabul edilende artykmaçlyklardan peýdalanýan mekdep okuwçylarynyň dersler boýunça döwlet bäsleşiginiň ýeňijileri, umumybilim dersleri boýunça halkara bäsleşiklere gatnaşan Türkmenistanyň ýygyndy toparynyň agzalary şol ýagdaýlary tassyklaýan degişli resminamanyň asyl nusgasyny tabşyrýar.
Bulardan başga-da, okuwa girmäge isleg bildirýänler ýokarda görkezilen resminamalar bilen birlikde, kabul ediş toparyna aşakdakylary görkezýärler we nusgalaryny tabşyrýarlar:
— Türkmenistanyň raýatynyň pasportyny hem-de Türkmenistanyň raýatynyň Türkmenistandan gitmek we Türkmenistana gelmek üçin pasportyny;
— Türkmenistanyň Ýaragly Güýçlerinde harby gullugy geçenler harby şahadatnamasyny, harby gullugy geçmedik ýigitler ýazylyş şahadatnamasyny we ýaşaýan ýeri boýunça harby wekillikden güwähatyny.
Uniwersitetiň kabul ediş topary zerur bolan ýagdaýynda Belarus Respublikasyna okamaga gitmek üçin gerekli goşmaça maglumatlary dalaşgärden sorap biler.
Nädogry berlen maglumatlar we resmi iş kagyzlary üçin dalaşgär şahsy jogapkärçilik çekýär.
Giriş synaglary we seçip alyş işi 2018-nji ýylyň 13 — 16-njy iýuly aralygynda Magtymguly adyndaky Türkmen döwlet uniwersitetinde (Aşgabat ş.) geçirilýär.
Giriş synaglary umumybilim berýän derslerden test (magistratura talyp ýerlerine dalaşgärler üçin degişli hünär ugry boýunça synag) hem-de Türkmenistanyň taryhy dersinden söhbetdeşlik görnüşinde geçirilýär.
Test — ýazmaça, söhbetdeşlik — dilden Türkmenistanyň döwlet dilinde geçirilýär.
Giriş synaglarynyň tertibinde bellenen wagtda synaglara gelip bilmedikler ýa-da synaglaryň birinden geçip bilmedikler ondan soňky synaglara goýberilmeýär.
Magtymguly adyndaky Türkmen döwlet uniwersitetiniň salgysy: Aşgabat ş., Saparmyrat Türkmenbaşy şaýoly, 31; Tel.: 94-69-90, 94-54-29.


text:
Türkmenistanda “Suw damjasy-altyn dänesi” baýramçylygy dabaraly ýagdaýda bellenildi
Türkmenistanda “Suw damjasy-altyn dänesi” baýramçylygy geçirildi. Paýtagtymyzyň demirgazyk böleginde Garagum derýasynyň kenaryndaky seýilgäh köp sanly çäreleriň merkezine öwrüldi. Dabara gatnaşyjylary we myhmanlary däbe öwrülen milli tagamlar—täze bişirilen çörekler, pişmeler, çapadylar, külçeler, süýjülikler we miweler bilen garşyladylar.
Bu ýere ýygnananlaryň hatarynda Hökümet agzalary, Mejlisiň, ministrlikleriň we edaralaryň ýolbaşçylary, Türkmenistanda işleýän diplomatik wekilhanalaryň we halkara guramalarynyň ýolbaşçylary, jemgyýetçilik guramalarynyň, daşary ýurtlaryň we ýurdumyzyň habar beriş serişdeleriniň wekilleri, ýaşulular, suw hojalygynyň weteranlary we öňdebaryjylary hem-de ýokary okuw mekdepleriň mugallymlary we talyplary, paýtagtymyzyň ýaşaýjylary we myhmanlary bar.
Baýramçylygyň dowamynda, açyk asmanyň astynda Oba we suw hojalyk ministrliginiň dürli edaralarynyň gatnaşmagynda guralan oba hojalyk önümleriniň sergisi ýaýbaňlandyryldy.
Suw hojalygy boýunça welaýat bölümleriniň sergilerinde suw howdanlaryny biologiýa taýdan arassalamagyň usulyýetini beýan edýän diwarlyklar, gidrotehnika desgalarynyň, häzirki zaman suwaryş ulgamlarynyň şekilleri, serişde tygşytlaýjy enjamlaryň – ýagyş suwy enjamlarynyň we damjaly suwaryş ulgamynyň görnüşleri görkezilipdir. Bu enjamlar ulanylan halatynda oba hojalyk ekinleriniň artykmaç yzgarlylygynyň meseleleri çözülýär. Munuň özi bolsa ýerasty suwlaryň derejesiniň ýokarlanmagynyň we topragyň şorlamagynyň öňüni alýar. Netijede, ekerançylyk ýerleriniň suwaryş ýagdaýy gowulandyrylýar, oba hojalyk ekinleriniň hasyllylygy ýokarlanýar. Bu bolsa ýurdumyzyň obasenagat toplumyny hil taýdan täze derejä çykarýar.
Şeýle hem bu sergide soňra açyk suw howdanlaryna goýberilýän dürli balyjaklar bolan kiçi howuzlary görmek hem mümkin. Balyklary köpeltmegiň esasy maksady derýalary laýdan hem-de gamyşdan biologiýa taýdan arassalamak bolup durýar.
Gadymyýetden bäri ekerançylygyň kämil nusgalaryny döredip gelen ata-babalarymyz ýurdumyzyň gurak howa şertlerini gowulandyrmak, sahawatly ýaýlalarymyzy bagy-bossanlyga öwürmek hem-de ekinleriň bol hasylyny ösdürip ýetişdirmek ugrunda yhlas bilen tutanýerli zähmet çekipdirler diýlip bellenilýär. Suwdan peýdalanmaga oýlanyşykly çemeleşmäniň asylly däplerine eýermek bilen, häzir Türkmenistanda suw gorlaryny rejeli peýdalanmaga gönükdirilen iri möçberli maksatnamalar amala aşyrylýar.
Käriziň emeli taýdan ussatlyk bilen guralan hereketli şekilleriniň ýany hem köp adamly boldy. Biziň ata-babalarymyz öz ussatlygy, ugurtapyjylygy hem-de zähmetsöýerligi bilen suwy almagyň täsin usulyny oýlap tapypdyrlar. Olaryň biri hem käriz bolup durýar. Käriz suwy ýygnamak üçin ýerastyndan gazylan ençeme kilometr uzaklyga gidýän akabalardyr.
Bu ýerde Türkmenistanyň baý ösümlik hem-de haýwanat dünýäsi görkezilipdir. Dabara gatnaşyjylar dünýäniň iň öňdebaryjy öndürijileriniň kuwwatly tehnikalarynyň görnüşleri bilen tanyşmaga hem mümkinçilik tapdylar. Watanymyzyň suw hojalygy ulgamynyň häzirki zaman tehnika binýady yzygiderli doldurylýar.
Derýanyň kenarynda guralan heýkeltaraşlaryň, suratkeşleriň we zergärleriň işleriniň sergisi hem gelenlerde uly gyzyklanma döretdi. Şekillendiriş we amaly-haşam sungatynyň ussatlarynyň ýaş nesilleri öz surat we grafika eserlerinde, çeperçilik nakgaşlyk önümlerinde, şeýle hem keramika, gobelen önümlerinde, halylarda we zergärçilik önümlerinde türkmen halkynyň gadymdan bäri suwy aýap saklaýyşlaryny hem-de, elbetde, ýurdumyzyň suw hojalygynyň häzirki zaman desgalaryny şöhlelendiripdirler.
Bu ýerde guralan bezegli öýler halkymyza gadym döwürlerden bäri mahsus bolan myhmansöýerlik we güler ýüzlülik bilen myhmanlary türkmen milli nazy-nygmatlary bilen hezzetlediler.
Gözel tebigatyň goýnunda halk sazandalarynyň, bagşylarynyň ýerine ýetirmeginde dutaryň köňül joşduryjy owazy ýaňlandy. Ýurdumyzyň welaýatlarynyň folklor toparlarynyň çykyşlary baýramçylyga milli öwüşgin çaýdy. Olar paýtagtymyza özleriniň iň gowy çykyşlaryny getiripdirler.
Baýdarka we kanoe gaýyklarynda kürekleýän türgenler hem özleriniň görkezme çykyşlaryny baýramçylyga gatnaşyjylara hödürlediler. Milli oýunlar, göreş, küşt we şaşka boýunça ýaryşlar adamlaryň şatlygyna şatlyk goşdy.
Seýilgähde agaç nahallaryny oturtmak boýunça dabaralar uly many-mazmuna eýedir. Bu çärä gatnaşmak bilen baýramçylyga gelen adamlar Garagum derýasynyň kenarynda gök agaç zolaklarynyň giňelmegine özleriniň mynasyp goşantlaryny goşdular.
Bu baýramçylygyň dürli kärdäki we hünärdäki adamlary – suwçulary we suw tehniklerini, miraplary we mehanizatorlary, tehnologlary we gurluşykçylary birleşdirýändigini bellemek gerek. Bu baýramçylyk gününde ajaýyp däp bolşy ýaly, ýurdumyzyň ähli welaýatlaryndan we paýtagtymyzdan önümçiligiň öňdebaryjylarynyň dabaraly ýagdaýda sylaglanmagy hem boldy. Hormatly Prezidentimiz Gurbanguly Berdimuhamedowyň adyndan olara gymmat bahaly sowgatlar gowşuryldy
Sungat ussatlarynyň uly konserti baýramçylyga bezeg berdi. Artistler özleriniň aýdym-sazly çykyşlarynda suwa bagyşlanan milli däp-dessurlary içine alýan aýdymlary we sazlary sazlaşykly utgaşdyrmagy başarypdyrlar.
Şu gün tutuş ýurdumyzda “Suw damjasy – altyn dänesi” ählihalk baýramy mynasybetli derýalaryň, akabalaryň we suw howdanlarynyň kenarlarynda, şäherlerdäki we obalardaky seýilgählerdäki suw çüwdürimleriniň ýanynda teatrlaşdyrylan ajaýyp sahnalar we konsertler, sport bäsleşikleri, baýramçylyk gezelençleri boldy.
TDH


text:
GADYMY GALA—“NUSAÝ”
Özüniň milli medeni, edebi we taryhy gymmatlyklary bilen adamzat jemgyýetiniň ösmegine saldamly goşant goşan türkmen halkynyň taryhyny çuňňur öwrenmek we dünýa ýaýmak Berkarar döwletimiziň bagtyýarlyk döwründe Hormatly Prezidentimiz Gurbanguly Berdimuhamedowyň syýasatynyň ileri tutulýan ugurlarynyň biri bolup durýar.
Gojaman Köpetdagyň günbatarynda sary ýaýylyp gidýan Nusaý gaýtalanmajak gözelligi, üstünde geçen taryhy wakalary bilen asyrlaryň dowamynda dünýa alymlarynyň ünsüni özüne çekip gelipdir. Biziň eýýamymyzdan öňki II-I asyrlara degişli bolan bu medeni ojak Köne we Täze Nusaýdan ybaratdyr. Ýerli ilat köne Nusaýyň mesgenini häzirem “Köne Nusaý” diýip atlandyrýar. Köne Nusaýyň taryhy alymlary gyzyklandyrmak bilen, olar dürli döwürlerde gazuw-agtaryş işlerini alyp barypdyrlar. Gazuw-agtaryş işleriniň netijesinde Köne Nusaýyň günorta we demirgazyk böleginde üsti açylan taryhy ýerler täsinligi bilen has-da ünsi özüne çekipdir.
Alym arheologlar bu ýerde geçiren gazuw-agtaryş işleriniň dowamynda şol döwrüň adamlarynyň ellerinde taraşlanan galkanlarynyň, demir donlary, altyn bilen bezelen mata galyndylaryny, peýkamlary, şirmaýyndan bejerilen tagtyň böleklerini, çüýşe bulgurlary, keramiki gaplary, dürli haýwanlaryň şahlaryny tapypdyrlar.
Täze Nusaýda ýaşaýyş has giçki döwürlere çenli, hat-da XIX asyrda hem dowam edendigi üçin, ol “Täze Nusaý” adyny alypdyr. Täze Nusaý ykdysady tarapdan ýokary göterilmeginiň esasy sebäbi onuň ilatynyň ekerançylyk bilen meşgullanmagydyr.
Parfiýa döwletiniň ilkinji paýtagty Nusaýyň dünýa ylymynyň we medeniýetiniň ösüşinde uly yz galdyran beýik şahsyýetleriň dünýa inen topragydygyny hem belläp geçmelidiris.
Göz başyny gadymyýetiniň çuňluklaryndan alyp gaýdýan “Oguznama”, “Gorkut ata”, “Görogly”, “Manas”, “Alpamyş”, “Koblan”, “Kyrk gyz” ýaly ýüzlerçe meşhur eserleriň aglabasy Parfiýa medeniýeti bilen baglylykda çeperleşipdir.


text:
Türkmenistanyň “Türkmenhimiýa” döwlet konserniniň başlygyna käýinç berildi.
"Türkmenistanyň prezidentiniň karary bilen, wezipe borçlaryny kada laýyk berjaý etmändigi, kesgitlenen tabşyryklaryň durmuşa geçirilmeginiň üpjün edilmändigi üçin 'Türkmenhimiýa' döwlet konserniniň başlygy Nyýazlyýewe Nyýazly Meredowiçe käýin berildi” diýlip, prezidentiň metbugat gullugy 24-nji ýanwarda habar berdi.
Nyýazlyýew “Türkmenhimiýa” döwlet konserniniň başlygy wezipesine 2017-nji ýylyň oktýabr aýynda bellenipdi.
Resmi maglumatlarda oňa käýinç berilmegine sebäp bolan kemçilikleriň jikme-jikleri barada habar berilmedi.


text: Laýklar we ýazylyşyk hakda indi diňe goşundy üsti bilen mümkin däl. Instagramyň web – hyzmaty habar berme goldawy döredildi. Serwis siziň rugsadyňyzdan soňra, täze abunaçylar , laýklar we kommentariýalar hakda bildirişler gelip başlanar. Bildiriş instagram köpçülige meşhur bolan brauzerler şol sanda Chrome, Firefox we Safari mobil we desktoply web-serwisyň üsti bilen işleýärler. Web serwisy indi talaba laýyk goşundy diýip hasap etseň bolýar, welin ara tapawut ozalky ýaly aýdyňdyr meselem: saýtyň üsti bilen wideolary ýüklemek we şahsy hatlary ugradyp bolonok.


text:
Sizi dünýä bileleşigi bilen bilelikde Garaşsyz, hemişelik Bitarap döwletimizde ilkinji gezek giňden bellenýän Halkara Bitaraplyk güni mynasybetli tüýs ýürekden gutlaýaryn! Bitaraplyk türkmen halkynyň, dünýä bileleşiginiň ynsanperwer maksatlaryny rowaçlandyrýar. Döwletleriň we halklaryň arasynda parahatçylygy, dostlugy hem-de hoşniýetli gatnaşyklary pugtalandyrýar.
Birleşen Milletler Guramasynyň Baş Assambleýasy tarapyndan iki gezek ykrar edilen hemişelik Bitaraplyk hukuk ýagdaýy berkarar döwletimiziň içeri we daşary syýasatynyň binýatlaýyn esasydyr. Ykdysadyýetimiziň okgunly ösüşini üpjün etmegiň we mähriban halkymyzyň ýaşaýyş-durmuş derejesini has-da ýokarlandyrmagyň möhüm şertleriniň biridir.
Bitarap döwletimiziň degişli döwürler üçin Birleşen Milletler Guramasynyň Ylym we tehnika boýunça Komissiýasyna, Ilat we ösüş boýunça Komissiýasyna, şeýle hem Durmuş ösüşi boýunça Komissiýasyna saýlanmagy biziň durmuş-ykdysady syýasatymyzyň üstünlikli amala aşyrylýandygyny aýdyň tassyklaýar. Türkmenistanyň Bitaraplygy halklary birleşdirýär, dostlukly gatnaşyklara täze ýollary açyp, özara bähbitli hyzmatdaşlygy ösdürýär. Biz döwrebap howa menzillerini, awtomobil we polat ýollary, ulag hem-de üstaşyr geçelgelerini gurmak arkaly asyrlaryň hem-de müňýyllyklaryň dowamynda kemala gelen parahatçylyk söýüjilik, dostluk ýörelgelerimizi dabaralandyrýarys. Halkara Bitaraplyk gününiň öňýanynda «Serhetabat – Turgundy» demir ýolunyň gurluşygyna badalga berilmegi bizift bu ugurdaky tagallalarymyzy bütin dünýä äşgär edip, Garaşsyz döwletimiziň abraýyny has-da artdyran taryhy waka öwrüldi.
Bitaraplyk parahatçylygyň we howpsuzlygyň, dumukly ösüşiň hem-de dostlukly hyzmatdaşlygyň aýdyň ýoludyr. Berkarar döwletimiz bu ugra ygrarly bolup, dünýä ýurtlary, halkara we sebit guramalary bilen asuda durmuşyň hem-de ylalaşygyň pugtalandyrylmagy üçin tagallalary birleşdirýär. Özara düşünişmäge hem-de ynanyşmaga esaslanýan gatnaşyklary ýola goýýar. Bitarap Turkmenistan dünýä ösüşiniň täze şertlerini, milli we umumadamzat bähbitlerini nazara alyp, Ýuwaş ummany we Aziýa sebitleri, Orta we Ýakyn Gündogar, Ýewropa hem-de Amerika ýurtlary, Birleşen Milletler Guramasy, Ýewropa Bileleşigi, Garaşsyz Döwletleriň Arkalaşygy, Şanhaý Hyzmatdaşlyk Guramasy, Ýewropada Howpsuzlyk we Hyzmatdaşlyk Guramasy, Goşulmazlyk Hereketi, Yslam Hyzmatdaşlyk Guramasy ýaly abraýly halkara guramalary bilen köpugurly hyzmatdaşlygy alyp barýar.
Garaşsyz döwletimiz syýasy, ykdysady, medeni, ylym-bilim, ulag, aragatnaşyk we energetika ýaly ugurlarda möhüm başlangyçlary öňe sürüp, iri taslamalaryň we maksatnamalaryň durmuşa geçirilmegine hem işjeň gatnaşýar. 2017-nji – Sagdynlygyň we ruhubelentligiň ýylynda biziň başlangyjymyz boýunça Birleşen Milletler Guramasynyfi Baş Assambleýasynyň ýörite Rezolýusiýasy esasynda 12-nji dekabr Halkara Bitaraplyk güni hökmünde ykrar edildi.
Türkmenistan Zenanlaryň hukuk ýagdaýy boýunça Komissiýasynyň agzalygyna saýlandy. «Aziada – 2017: Parahatçylygyň we ösüşiň hatyrasyna halkara sport hyzmatdaşlygy» atly halkara sport kongresiniň jemleýji Jarnamasy Birleşen Milletler Guramasynyň Baş Assambleýasynyň resminamasy hökmünde ýaýradyldy. Şeýle hem, V Aziýa oýunlarynyň geçirilýän günlerinde bu Guramanyň Adam hukuklary baradaky geňeşi tarapyndan biziň teklibimiz esasynda «Parahatçylygy we adam hukuklaryny berkitmekde Bosgunlaryň olimpiýa toparlarynyň goşýan uly goşandyny höweslendirmek hakyndaky» Jarnama kabul edildi.
Berkarar döwletimiziň bagtyýarlyk döwrüniň taryhyna altyn harplar bilen ýazylan bu şanly wakalar ýurdumyzyň hemişelik bitaraplygynyň ähmiýetiniň barha ýokarlanýandygyna aýdyň şaýatlyk edýär. Geljekde hem içeri we daşary syýasatda hemişelik Bitaraplyk hukuk ýagdaýy myza, amatly geosyýasy we geoykdysady şertlerimize, ägirt uly serişde hem-de aň-bilim mümkinçiliklerimize daýanyp, biz nesip bolsa, Garaşsyz, hemişelik Bitarap ýurdumyzy dünýäniň ösen döwletleriniň birine öwreris diýip, hormatly Prezidentimiziň Gutlagynda nygtalýar.


text:
Gyrgyzystanyň Täjigistan bilen serhediniň golaýyndaky obasynyň ýolbaşçysy serhet ýakasynda ýaşaýan gyrgyzlaryň we täjikleriň arasynda dörän çaknyşyklardan soň özüniň keselhana düşendigini aýdýar.
Kok-Taş obasynyň başlygy Razia Osorowanyň 23-nji ýanwarda Azat Ýewropa/Azatlyk Radiosyna aýtmagyna görä, ol serhet ýakasyndaky iki obanyň ýaşaýjylarynyň arasyndaky çaknyşygy zerarly urulyp-ýenjilipdir.
Täjigistanyň Isfara etrabynyň resmileriniň Azat Ýewropa/Azatlyk Radiosyna aýtmagyna görä, çaknyşygyň netijesinde täjik raýatlarynyň üçüsine medisina kömegi berilipdir.
Serhediň iki tarapynda ýaşaýan ýerli ýaşaýjylaryň onlarçasynyň çaknyşygynda adamlar bir-birini daşlap, hususy jaýlara, awtoulaglara zeper ýetirdiler, diýip Gyrgyzystanyň Serhede gözegçilik boýunça gullugy habar berdi we häzirki wagtda ýagdaýyň durnuklydygyny mälim etdi.
Köp ilatly serhet ýakasyndaky regionlaryň ilatynyň arasynda çaknyşyklar wagtal-wagtal döredýär. Gyrgyzystanyň we Täjigistanyň arasyndaky serhediň ençeme bölegi 1991-nji ýylda Sowet Soýuzy dargaly bäri dawaly bolmagynda galýar.


text:
Sporta pul goyup pulyny kopelt
https://m.msbeet.tk/ru/?bf=5b3b7cb6c6c88_205647457
shu salga girip registrasiya edip bilersiniz
Sadranç men seniñ aşygyñ
Küşt örän çylyrymly strategiýa oýuny bolup, aýratyn düzgün boýunça 64 öýli tagtada 32 sany ak we gara mally oýnalýan oýun..Dünýäde küşt ýaryşlary geçirilýär we sportuň bir görnüşü hasaplanýar. Küşt oýununa könelerimiz beyiniň gimnastikasy hem diýipdirler. Küşt oýununda Türkmen türgenleri uly abraýa eýedir. Türkmenistanda abraýly uly küşt ussatlary...
Öz hakyny talap etmek we adalat
Jennelde guychliler guychsizi ezip yashayarlar. Yada uly balyklar kichi balyklary iyyarler. Edil shonun yaly adamlar arasynda-da sheyle jennel yashayyshy bolup bilyar. Sheyle jemgyyetde guychsiz, gowshaklar guychleri bolmanson har zelil bolup yashayarlar. Adalat yogsam kagyzlarda yazylgy. Yone asyl durmushda adalat yok. Son guychliler sheyle bir yo...
Gen hadysalar
Salam dostlar,
Gelin gen pikirleri paylashalyn:
Dünyänin bir bölegi doklukdan we bir bölegi achlykdan ölyär.
Dota 2 community
Dota oynayanlar goşulyn
1 suratly blog
Düýn dünýäniň ýyldyzlarynyň duşuşygy bolandygyna ählimiz şaýat bolandyrys. Bu ýyl örän garaşylmadyk netijeler bolup geçdi.
Internetde ünsümi çeken suraty siz bilen paýlaşmak isledim. Bu görýän suratymyz Fransiýa Horwatiýa oýnunda düşürilen surat. 41 ýaşly Fransiýanyň Prezidenti Emmanuel Makron öz ýurdunyň futbol ýygyndysyna örän uly höwes b...
Bu gün FINAL! FRANSIÝA-HORWATIÝA
Bu gün futbol boýunça dünýä çempionatynyň final güni. Moskwanyň Lužniki stadionynda, Aşgabat wagty bilen sagat 20:00-da soňky 64-nji oýnuň ilkinji jürlewigi çalynar.
Siziň pikiriňizçe Fransiýa ýeňermi ýa Horwatiýa?
KRIŞTIANO RONALDO ÝUWENTUSA GEÇDI
Indi El-Klassiko oýunlarynda Messi-Ronaldo garşydaşlygyny mundan beýläk görüp bilmeris. Çünki Real Madridiň SuperÝyldyzy Ronaldo bu gün ygtybarly habar beriş gulluklarynyň habaryna görä, öz islegi bilen Italiýaň Ýuwentus klubyna geçdi.
Sagbol Ronaldo! Bize 9 ýylyň içinde gyzykly futbol duşuşyklaryny görmegi nesip etdiň!
Belgiýa-Fransiýa 1/2 final
Bu gün dünýä çempionatynda ýarym final oýny oýnalýar. Belgiýa bilen Fransiýa. Oýun 23:00-da başlaýar, Aşgabat wagty bilen. Hasap näçe bolar? Finala kim çykar? Teswirlere ýazsaňyz gowy bolardy.
Ýarym finalistler belli boldy.
Ýarym finalistler belli boldy. Özüm Belgiýa-Horwatiýaň finalda oýnamagyny islärdim welin edil şunuň tersem bolup biler. Iki sany dünýä kubogyny almadyk we iki sany kubogy öň galdyryp gören ýygyndylar ýarym finalda.
Jögi NEÝMAR
Bu çempionatda öz jögüligi bilen uly goh turuzan futbolçylaň biri hem şu wagtky futbol ýyldyzy braziliýaly Neýmar. Şweýsariýa bilen oýnalan oýunda (ýa-da Serbiýa) togarlanyp-togarlanyp tas meýdançadan çykyp gidýädi. Meksika bilen oýnalan oýundada şeýle bir çabalandy welin bu möwsümem şikes alyp futboly taşlap gider öýtdüm (ýazgyny gaýtalanda onuň ý...
Ýarym finala kim çykarka?
Urugwaý-Fransiýa
Russiýa-Horwatiýa
Braziliýa-Belgiýa
Angliýa-Şwesiýa
Dünýä çempionatyna galan ýygyndylara şular. Indiki tura haýsy ýygyndylar çykarka? Teswirlerde ýazyp bilersiňiz!
Zlatansyz Şwesiýa...
Hmm, näme diýeli! Russiýada geçýän futbol boýunça dünýä çempionatynda garaşmaýan ýygyndylarymyzyň gatnaşyp bilmedikleri we 1/16 finaldan yzyna gaýdanlary diýjekmi, Germaniýaň toparçadan dolanmagy, VAR sistemasynyň ilkinji gezek dünýä çempionatynda ulanylmagyna çenli dürli wakalar bilen öz içine aldy diýsek ýalňyşdygmyz bolmaz.
Şweýsariýany...
Bu näboluş?
Germaniýa, Argentina, Ispaniýa, Portugaliýa çempionatdan öýüne dolandy. Gollandiýa, Italiýa şeýle-de bu çempionata çykyp bilmändi. Indi näme bolarka? Belgiýadan kän zada garaşýan men-ä! Hany göreliň, nämeler bolarka indi!?
Kim utar ? kim biler?
Salam ertiriñiz haýyrly dostlar.
Ine bu günki gün DÜNÝÄ ÇEMPIÝONATYNDA boljok oýunlara nähili baha berýäñiz?
Argentinadan nämä garaşýaňyz?
Nigeriýaň Islandiýany ýeňmegi bilen umytlanan argentinler indi özlerine uly kömek eden "dostuna" garşy birigün "duşmany" ýaly garşylaşjak.
Uly hasap bilen Nigeriýany ýeňip bilse, Islandiýa kiçi hasap bilen Horwaty ýeňäýsede Argentina indiki tura çykyp biljek. Ýöne bu bolgusyz oýny bilen Nigeriýa garşy nähili oýun görkezerkä bular? Bu gezek...
Kim utar ? kim biler?
Haýsy komanda utar siziñ pikriñizçe?
Argentina näme bolýaka?
Argentina we Messi öz janköýerlerini "begendirmegini" dowam edýär.
Düýn oýun gidip otyrka alyp baryjy şeýle bir degişme aýtdy:
"- Higuain, Dibala, Di Mariýa ýaly oýunçylary kim saklap bilerkä?
- Oň işi aňsa-da, köýnekleriniň arkasyna ARGENTINA diýip ýazaýmaly!?"
Gaty dogry degişme!
Fifa2018
Bu mowzukda FIFA 2018 oýunlary barada bolar. Geliň üýşüp futbola tomaşa edeliň.
Döwletjan Ýagşymyradow ACB-de çempionlyk guşagyny gazandy
Döwletjan Ýagşymyradow çempionlyk guşagyny gazandy we eýýäm UFC-dan teklipler gelýär. Döwletjan Ýagşymyradow 28 ýaşly ildeşimiz geçen möwsüm Russiýada başa-baş söweşleri guraýan iň gowy gurama diýlip saýlanan ACB guramasynda bäş duşuşyk geçirip, olaryň hemmesinde hem ýeňiş gazandy. ACB-de birinji agyr agramda çykyş edýän Ýagşymyradow bu agramlyk de...


text:
Rus resmisi Şwesiýanyň we Urugwaýyň rezolýusiýa taslamasyny taýýarlandygyny we munuň Sirirýadaky himiki ýarag hüjümlerine kimiň günäkärdigi baradaky derňewi ýapman saklamaga ýardam etjek täze ses berişlige getirip biljekdigini aýtdy.
Orsýetiň BMG-däki missiýasynyň metbugat sekretary Fýodor Stržižowskiý, döwlet eýeçiligindäki TASS habar gullugynyň 18-nji noýabrda sitirlemegine görä, hemişelik däl agzalaryň ikisi Howpsuzlyk geňeşine bilelikdäki derňew mehanizmini (JIM) dikeltmek üçin “eglişik” taslamasyny tabşyrdy diýdi.
TASS ady aýdylmaýan BMG çeşmesine salgylanyp, bu rezolýusiýa ses berişligiň 19-njy noýabrda bolmagynyň mümkindigini habar berdi.
Bu habar Orsýetiň BMG-niň derňew programmasyny wagtlaýyn ýapman saklamak baradaky teklibe weto goýmagynyň yz ýanyna gabat geldi. Bu weto, Siriýada 2011-nji ýylda konflikt başlanaly bäri, Birleşen Milletler Guramasynyň bu ýurtdaky raýat urşy bilen bagly rezolýusiýalaryna Moskwanyň goýan 11-nji wetosydyr.
"Orsýet biziň wagtymyzy ýitirýär” diýip, ABŞ-nyň BMG-däki ilçisi Nikki Heýli bu wetodan soň aýtdy.
"Russiýanyň şu günki we soňky hepdelerdäki hereketleri Siriýadaky himiki hüjüm meselsinde jogapkärçiligi berkitmek tagallalaryny gijikdirmek, bölmek we ahyr soňunda doly ýatyrmak maksadyndan ugur alýar” diýip, ol sözüniň üstüni ýetirdi.


text:
Daşoguzda býujet işgärleri pagta ýygymyna mejbury ugradyldy. Olar baran ýerlerinde ýygara pagta tapmansoň, gurply hojalyklara paýlanyp berildi.
16-njy sentýabrda Daşogzuň käbir etraplarynyň býujet işgärlerinden düzülen pagta ýygymçy toparlary Ruhubelent hem-de Türkmenbaşy etraplarynda ýerleşýän obalaryň pagta meýdanlaryna mejbury ýygyma äkidildi. Ýöne meýdanlarda pagta bolamansoň, guramaçylar ýygymçylary degişli obalaryň gurply hojalyklaryna bir aý möhlet bilen paýlap berdi. Ýygymçylara hojalyklaryň öý işlerini ýerine ýetirmeklik tabşyryldy.
“Häkimiýetler ýekşenbe güni Nyýazow, Ýylanly we Görogly etraplarynyň býujet işgärlerinden ybarat ýygymçy toparlaryny Ruhubelent etrabynyň Şasenem, Şamülk obalaryna, şeýle-de Saparmyrat Türkmenbaşy etrabynyň Şamahy, Magtymguly, Aşyr Kakabaý we Aýböwür obalaryna bir aýlyk mejbury pagta ýygymyna ugratdylar” diýip, howpsuzlyk ýagdaýlary sebäpli atlandyrylmazlyk şertinde habarçymyz maglumat berdi.
Onuň sözlerine görä, agzalýan daýhan birleşiklerde onsuzam, kärendeçi ýer eýeleriniň özlerine ýygmaga pagta ýok.
“Mejbury ugradylan ýygymçylar ýygmaga pagta tapmansoň, oba başlyklary, hem-de ýygymçy toparlaryň ýolbaşçylary olary obalardaky barlyrak hojalyklara ‘gapyňyzda işledersiňiz, garaz, bir aý saklasaňyz bolýar’ diýip, hyzmatkär hökmünde öýlere paýlapdyrlar” diýip, habarçy belledi.
“Ýygymçylara pagta tapylanda olaryň alnyp gidiljekdigi duýduryldy” diýip, ol sözüniň üstüni ýetirdi.
Habarçynyň maglumatyna görä, häkimiýetleri ýygyljak pagtadan has beter, hususan-da býujet işgärlerini mejbury pagta ýygymyna ugratmak has içgin gyzyklandyrýar.
“Ýolbaşçylaryň pagtanyň bardygy ýa-da ýokdugy bilen işleri ýok, olar diňe býujet işgärlerini ýygyma ugratmak barada buýruk bermäni bilýärler” diýip, Azatlygyň regiondaky çeşmesi gürrüň berdi.
Häzirki günlerde Türkmenistanda pagta ýygym möwsümi dowam edýär.
Halkara hukuk toparlary ýurduň pagta senagatynda mejbury zähmetden, şol sanda mejbury çaga zähmetinden peýdalanylmagyny tankyt edýär.
Türkmenistanyň kanunçylygy mejbury çaga zähmetini çürt-kesik gadagan edýär.
Hukuk goraýjylar ýurduň degişli kanunçylygynyň iş ýüzünde amal edilmeýändigini aýdýarlar.
Azatlyk Radiosy ýurduň pagta ýygym kampaniýasynda mejbury zähmetiň ulanylýandygy barada yzygiderli habar berip gelýär.
Düýn Azatlygyň ýurduň içindäki habarçysy Lebap welaýatynyň himiýa zawodynyň işgärleriniň mejbury pagta ýygymyna gatnaşdyrylýandygyny, öz ýerine hakyna adam tutýanlardan 20 manat möçberinde para talap edilýändigini habar berdi.
Şeýle-de, Daşoguz welaýatynyň käbir etraplarynda 7-nji klasdan ýokary mekdep okuwçylary pagta ýygymyna mejbury çekildi.
Himiki derman ýetmezçiligi sebäpli, welaýatda gowaçanyň ýapraklary býujet işgärlerine mejbury ýolduryldy.
Galyberse-de, Daşoguzda resmi “ak kerwen” dabarasyna taýýarlyk çärelerine býujet işgärleri bir hepdeläp mejbury çekildi.
Ýurtdan mejbury zähmet barada habarlaryň gelip gowuşýan wagty, “Pagta kampaniýasy” atly halkara koalisiýa, “Freedom United” atly adam gaçakçylygyna we gulçulyga garşy iş alyp barýan topar, hem-de “Türkmenistanyň Alternatiw habarlary” proýekti Berdimuhamedowyň Nýu Ýorka etjek üstümizdäki saparynyň dowamynda protest çäresini gurnamagy meýilleşdirýär.
Topar meýilleşdirilýän nägilelik çäresi barada Facebook sosial ulgamynda bildiriş ýaýratdy.
Onuň mazmunynda Türkmenistanyň pagta senagatynda sistematiki mejbury zähmetiň ulanylmagyna garşy çykyş etmäge çagyryş edilýär.
Türkmen resmileri mejbury zähmeti tassyklamaýar.


text:
Özbegistanyň prezidenti Yslam Karimow häkimiýet başyna gaýtadan saýlanmak maksady bilen, ýurtda geçiriljek nobatdaky prezidentlik saýlawlary üçin öz dalaşgärligini yglan etdi.
15-nji ýanwarda Karimowyň “Özbegistanyň Liberal demokratik” partiýasynyň we “Telekeçiler we işewürler” hereketiniň geçiren bilelikdäki ýygnagynda, özbek prezidenti 29-njy martda geçiriljek prezidentlik saýlawlaryna dalaşgär bellenildi.
30-njy ýanwarda 77 ýaşyny dolýan Karimow 2007-nji ýylda geçirilen saýlawlarda gaýtadan prezidentlige saýlanypdy. Halkara gözegçileri şol saýlawlaryň demokratiýanyň standartlaryna laýyk gelmeýändigini aýdypdylar.
Karmiow 1990-njy ýyldan bäri Özbegistanyň prezidenti wezipesini ýerine ýetirýär.


text:
Mälim bolşy ýaly, bu Assosiasiýa 2010-njy ýylyň awgustanda Türkmenistanyň Prezidenti Gurbanguly Berdimuhamedowyň başlangyjy boýunça döredildi. Onuň esasy maksady türkmen halkynyň dünýä medeniýetine goşan milli gymmatlyklarynyň biri bolan ahalteke bedewleriniň dünýädäki şan-şöhratyny has-da artdyrmakdan, daşary ýurtlaryň ahalteke atçylyk assosiasiýalaryny bir gurama birikdirmekden ybarat bolup durýar. Assosiasiýanyň işi atçylygy ösdürmek, dünýäde “behtşdi bedewleri” giňden wagyz etmek hem-de ilkinji nobatda dünýä medeniýetindäki täsin ýagdaý hökmünde ahalteke bedewiniň tohumyny aýawly saklamak we ähmiýetini artdyrmak boýunça hünärmenleriň özara netijeli hyzmatdaşlyk etmegi we peýdaly tejribäni alyşmagy üçin oňaýly şertleriň döredilmegine gönükdirilendir. Bularyň ählisi Halkara ahalteke atçylyk assosiasiýasynyň Prezidenti -- meşhur “behişdi bedewlerden” oňat baş çykarýan we olara uly sarpa goýýan türkmen döwletiniň Baştutany Gurbanguly Berdimuhamedow tarapyndan kesgitlenen we bu Assosiasiýa degişli esasy wezipelerdir.
Ýygnananlar Türkmenistanyň Prezidentiniň Gutlagyny içgin üns berip, ruhubelentlik bilen diňlediler. Milli Liderimiz bu mejlisiň açylmagy bilen oňa gatnaşyjylary mähirli gutlap, meşhur ahalteke bedewleriniň şan-şöhratynyň müňýyllyklaryň dowamynda äleme dolup gelýändigini hem-de Berkarar döwletimiziň bagtyýarlyk döwründe ýurdumyzda atçylygyň we atçylyk sportunyň ösdürilmegine döwlet tarapyndan uly üns berilýändigini belledi. Döwlet Baştutanymyz ahalteke bedewlerine dünýä ýüzünde uly gyzyklanma bildirilýändigi göz öňünde tutulyp, Garaşsyz, Baky Bitarap Türkmenistan döwletinde Halkara ahalteke atçylyk assosiasiýasynyň döredilendigini belledi. Her ýylda Assosiasiýanyň mejlislerine dünýäniň birnäçe ýurtlaryndan wekiller gatnaşýar. Bu halkara mejlisleri gözelligiň nusgasyna öwrülen ahalteke bedewleriniň dünýä ýüzündäki muşdaklarynyň has-da köpelýändigini aýdyň görkezýän subutnama boldy. Häzirki döwürde daşary ýurtlardan we Türkmenistandan Assosiasiýa agza bolmaga isleg bildirýän edara görnüşli hem-de şahsy taraplaryň sany barha artýar.
Hormatly Prezidentimiz Gurbanguly Berdimuhamedow türkmen halky asyrlar boýy ahalteke bedewlerini uçar ganatyna deňäp, iň ýakyn syrdaşy hasaplap gelipdir diýip belledi. Döwlet Baştutanymyz türkmen topragynda dörän, dünýäde deňi-taýy bolmadyk behişdi bedewlerimiziň şanyna her ýylyň aprel aýynda döwlet derejesinde Türkmen bedewiniň baýramy uly dabaralara beslenip bellenilip geçilýändigini aýtdy.
Döwlet Baştutanymyz bu mejlisiň ahalteke bedewleriniň şan-şöhratyny has-da belende galdyrjakdygyna, atşynaslaryň özara peýdaly tejribe alyşmagyna uly ýardam etjekdigine ynam bildirip, mejlisge gatnaşyjylara berk jan saglyk, uzak ömür, asuda we bagtyýar durmuş, alyp barýan işlerinde uly üstünlikleri arzuw etdi.
Mejlisiň gün tertibine Assosiasiýanyň işiniň netijeleri, onuň işine degişli möhüm ähmiýetli meseleler hem-de geljekde-de hyzmatdaşlyk etmek babatdaky meýiller goşuldy. Şunuň bilen baglylykda, her ýylda geçirilýän şunuň ýaly duşuşyklaryň wajyp ähmiýetlidigi hem-de bu duşuşyklaryň däbe öwrülen hyzmatdaşlygyň ösdürilmegine täzeden badalga berip, onuň anyk many-mazmun bilen baýlaşdyrylmagyna, hünärmenleriň we meşhur behişdi bedewlere uly sarpa goýýanlaryň arasyndaky netijeli gatnaşyklaryň işjeňleşdirilmegine we onuň geriminiň giňeldilmegine ýardam berýändigi bellenildi.
Çykyşlarda meşhur ahalteke bedewleri, dünýäniň dürli ýurtlarynda türkmen atşynaslarynyň toplan tejribesi we gazananlary babatda bildirilýän gyzyklanmanyň artýandygy nygtaldy. Şunda Türkmenistanyň Prezidenti Gurbanguly Berdimuhamedowyň häzirki döwürde türkmen halkynyň atçylara degişli ýörelgelerini täzeden ýola goýmak we dowam etdirmek, saýlap seçmegi we tohumçylygy kämilleşdirmek we ösdürmek, ahalteke bedewleriniň saýlama tohumlaryny aýawly saklamak we artdyrmak bilen bagly işe uly goşant goşýandygy aýratyn bellenildi.
Çykyş edenler türkmen Liderine Türkmenistana gelip görmäge hem-de Halkara ahalteke atçylyk assosiasiýasynyň mejlisine we Türkmen bedewiniň baýramçylygyna bagyşlanan dabaralara gatnaşmaga mümkinçilik döredilendigi üçin tüýs ýürekden hoşallyk sözlerini aýtdylar. Foruma gatnaşyjylar hormatly Prezidentimiz Gurbanguly Berdimuhamedowyň baştutanlyk etmeginde türkmen halkynyň baý taryhy-medeni mirasynyň aýawly saklanmagyna we bu mirasyň aýrylmaz bölegi bolup durýan ahalteke bedewlerine içgin üns berilmegine, atçylyk pudagynyň we atçylyk sportunyň sazlaşykly ösdürilmegine, degişli düzümiň döwrebaplaşdyrylmagyna, şeýle hem bu ugurda halkara hyzmatdaşlygynyň ösdürilmegine gönükdirilip ýaýbaňlandyrylan giň gerimli işiň özlerinde aýratyn täsir galdaryndygyny bellediler.
Halkara ahalteke atçylyk assosiasiýasynyň IV mejlisine gatnaşyjylar Türkmenistanyň Prezidenti Gurbanguly Berdimuhamedowa Ýüzlenme kabul etdiler.
Ýygnananlar mejlisiň netijelerini jemläp, şu gezekki duşuşygyň ahalteke atçylygy boýunça netijeli hyzmatdaşlygyň mundan beýläk-de ösdürilmegine we tejribe alşylmagyna, gözelligi, nepisligi we ýyndamlygy boýunça deňi-taýy bolmadyk behişdi bedewleriň dünýädäki şan-şöhratynyň has-da artdyrylmagyna ýardam berjekdigine ynam bildirdiler.
Mejlis tamamlanandan soňra, oňa gatnaşyjylar Sergi köşgüne bardylar, bu gün şol ýerde Türkmen bedewiniň baýramy mynasybetli geçirilýän Halkara sergi-ýarmarkasy hem-de “Türkmen bedewi we dünýäniň seýisçilik sungaty” atly VI halkara ylmy maslahat açyldy.


text:
Türkmenistanyň Futbol federasiýasy Ýokary liganyň 35-nji tapgyrynda duşuşyklara eminlik etjek hünärmenleri kesgitledi. Türkmenbaşy şäherinde geçiriljek "Şagadam" — "Altyn asyr" duşuşygynyň baş emini Babanazar Haknazarow (Aşgabat şäherinden) bolar. Duşuşygyň gözegçi emini bolmak bolsa paýtagtymyzdan Hudaýnazar Rejebowa ynanyldy.
Paýtagtyň adybir stadionynda "Köpetdag" bilen "Balkanyň" arasynda geçiriljek duşuşygy Tejen şäherinden Arslan Goşşanow alyp barar. Duşuşyga paýtagtdan Öwezdurdy Gylyçmyradow gözegçilik eder. Aşgabatda geçiriljek başga bir duşuşykda "Aşgabat" "Energetigi" kabul eder. Bu duşuşygy alyp barmak halkara derejeli emin Çarymyrat Gurbanowa ynanyldy. Duşuşygyň gözegçi emini bolsa Jamil Mämmedow (Aşgabat şäherinden) bolar. Tapgyrdaky "Merw" — "Ahal" duşuşygynyň baş emini Jumamyrat Jumamyradow (Aşgabat şäherinden), gözegçi emini Bahtyýar Atajanow (Daşoguz şäherinden) bolar.
Ýatladýarys, duşuşyklaryň ählisi 9-njy dekabr güni 14:00-da başlar.
“Merw” – “Ahal”
Geçirilýän ýeri: “Sport desgasy” stadiony (Baýramaly ş)
Duşuşygyň emini: Jumamyrat Jumamyradow (Aşgabat ş)
Gözegçi emin: Bahtyýar Atajanow (Daşoguz ş)


text:
Ýeter sen
Gelen geçer, gonan göçer, adamzat,
Ýöri, sen hem bir menzile ýeter sen.
Ýalançyda ýegdir galsa ýagşy at,
Bu dünýäge gelmiş bolsaň, öter sen.
Gapyl adam ýada salsa asylyn,
Pelek goýmuş ajal atly masylyn,
Gelen-geçse, eken-biçsa hasylyn,
Orta ýerde sen ne işler tutar sen.
Jepa goýma, kaýitmegin bu janyň,
Serişdesi hiç tutdurmaz jahanyň,
Terpendikçe, derdi artar dünýäniň,
Gadam goýsaň, göwräň birler batar sen.
Joşgun geldi, heddin ýardy, söz aşdy,
Bu ýollardan dogry bargan düz aşdy,
Bihuda imesdir ömrüň güzeşti,
Her çäştiňe bir günüňi satar sen.
Duzak durar al kumaşyn, sim-zeriň,
Güzergähiň, tutup durmuş bu ýeriň,
Germ eýlediň, pelek, sen bu bazaryň,
Maglumdyr ki, bu söwdada utar sen.
Magrur olup bu tört günüň dirligne,
Ebed galma kyýamatyň, horlugna,
Ynanmagyl bu dünýäniň, barlygyna,
“Bar-bar” bilen, ýok bolar sen, ýiter sen.
Magtymguly, başyňda ýüz köý bardyr,
Aýry menzil, aýry mekan, jaý bardyr,
Lahat (gabyr) atly dar, düşeksiz öý bardyr,
Ol öý içre tä kyýamat ýatar sen.


text:
Ylym
Ylym — hakykat baradaky obýektiw bilimleriň işlenilip düzülmegine we teoretiki taýdan ulgamlaşdyrylmagyna gönükdirilen adamzat işiniň sferasy. Ol işiň esasy düýbi faktlary ýygnamak, olary hemişe täzeläp we ulgamlaşdyryp durmak, tankydy nukdaýnazardan analiz etmek we şol esasda, diňe bir gözegçilik edilýän tebigy ýa-da jemgyýetçilik hadysalaryny beýan etmän, eýsem çaklamagyň ahyr maksady bilen sebäp-netije baglanyşygyny gurmaga hem mümkinçilik berýän täze bilimleri ýa-da gelnen netijeleri sintez etmek bolup durýar. Faktlar ýa-da tejribeler bilen tassyklanylýan teoriýalar we gipotezalar tebigat ýa-da jemgyýet kanuny görnüşinde formulirlenýär[1].
Şeýle hemEdit
BelliklerEdit
- ↑ Уайтхед А. Н. Избранные работы по философии. М.: Прогресс, 1990. 716 с.


text:
Milli sport we syýahatçylyk institutynda her ýyl geçirilýän “Türkmenistan –ruhubelentligiň we sagdynlygyň ýurdy” atly çäräniň netijelerini jemlemek dabarasy boldy, bu çäre köpçülikleýin sporty we bedenterbiýäni giňden wagyz etmäge gönükdirilendir. Ony Sport we ýaşlar syýasaty ministrligi, şeýle hem ýurdumyzyň sport ugurly ýokary okuw mekdebi guradylar.
Biraýlygyň çäklerinde zähmet toparlarynyň, okuw mekdepleriniň işgärleri, sportuň toparlaýyn we şahsy görnüşleri boýunça ýaryşlara gatnaşyp, futbol, woleýbol, basketbol oýunlary, ýeňil atletika, milli göreş we sportuň beýleki görnüşleri boýunça iň güýçlüleri kesgitlediler. Iň ýokary netijeleri görkezenlere hormatly Prezidentimiz Gurbanguly Berdimuhamedowyň adyndan sylaglar we gymmat bahaly sowgatlar gowşuryldy.
Dabaranyň dowamynda görkezme çykyşlary guraldy. Aşgabadyň sport mekdeplerinde tälim alýanlar erkin göreş we gimnastika boýunça başarnyklaryny görkezdiler. Milli sport we syýahatçylyk institutynyň talyplary köpöwüşginli sazly sport çykyşyny tomaşaçylara hödürlediler.
turkmenistan.gov.tm
Habarlar
“Türkmenistan –ruhubelentligiň we sagdynlygyň ýurdy” atly sport çäresiniň jemleri jemlenildi
Milli sport we syýahatçylyk institutynda her ýyl geçirilýän “Türkmenistan –ruhubelentligiň we sagdynlygyň ýurdy” atly çäräniň netijelerini jemlemek dabarasy boldy, bu çäre köpçülikleýin sporty we bedenterbiýäni giňden wagyz etmäge gönükdirilendir. Ony Sport we ýaşlar syýasaty ministrligi, şeýle hem ýurdumyzyň sport ugurly ýokary okuw mekdebi guradylar.


text:
Bütindünýä Söwda Guramasy
Bütindünýä Söwda Guramasyna agza döwletler Ýewropa Bileleşigine hem-de Bütindünýä Söwda Guramasyna agza döwletler Gözegçi döwletler Agza bolmaýan döwletler
Türkmenistan Bütündünýa söwda guramasyna (WTO) girse näme bolar?[üýtget | edit source]
Bilişimiz ýaly Türkmenistan bütündünýä söwda guramasy (World Trade Organization) agza bolmak üçin arzasyny berdi. We ýakyn wagtda Merkezi aziýa döwletlerinden Täjikistan hem bu guramnyñ agzasy boldy. Hakykatdan hem Türkmenistanyñ şol gurama agza bolmak üçin arza bermegi, şol guramanyñ içinde bolmagy biziñ üçin ýurdumyz üçin, Türkmen halky üçin oňyn täzelik diýip aýdyp bileris.
Türkmenistan garaşsyzlygy alanyndan soñky 20 ýyl içinde durnuklylyk strategiýasy bilen ýol aldy we öñümüzdäki 20 ýyllyk wagtda bolsa dünýä ýüzüne açylyp söwda babatynda we beýleki pudaklarda Türkmenistany ösdürmek we ösen döwletleriñ hataryna goşmak strategiýasy berjaý edilýär diýip öñki ýazgylarymyñ birinde hem belläp geçipdim.
Eýsem egerde arzamyz kabul edilip Bütündünýä söwda guramasyna agza bolsak Türkmenistan üçin nähili peýdalary we zyýanlary bolup biler şol barada az kem aýdalyñ. Aýdyp bellemek gerek, egerde şol guramanyñ agzasy bolsak meñ pikirime görä Türkmenistan üçin uly bir özgerme bolar diýip pikir etýän. Zyýanly tarapy hakynda kän pikir edip otyramok sebäbi biziñ üçin howply bolaýjak zyýanly tarapyny göremok.
Peýdalary barada bolsa örän kän zat aýtmak bolar, häzirki wagta çenli bu gurama agza bolan ýurtlaryñ sany 159, ýagny birinji bilenä agza bolan ýagdaýyñda guramanyñ hem hemaýat etmeginde şol 159 ýurduñ barysy bilen örän peýdaly boljak söwda aragatnaşygy edip boljakdygy we guramanyn giňişligindäki amatlykdan peýdalanyp biljegi hemmämize mälim. We häzirki wagtda Türkmenistan dünýä ýüzünde maýadarlaryñ ünsini özüne çekmegi başardy, dünýäniñ dört künjeginden daşary ýurt maýadarlary Türkmenistanda maýa goýum işlerini alyp barmak we bu ugurda amatly şertleriň döredilmegi üçin uly isleg bildirýärler.
Şu wagt Türkmenistan syýasy ýagdaýynyň durnuklylygy we çig mal baýlygy esasynda dünýäde maýa goýumlaryny çekmek potensiýaly hemde daşary ýurt maýadarlarynyň gyzyklanmak derejesi boýunça 12-nji ýerde barýar. Şeýle uly potensial barka bu gurama agza bolmak tortyñ üstüne gülüni goýmak ýaly bolýa ýagny hemme işler tamamlanyp diñe bezegi hökmünde gül bolup durýar. Birinji bilen Türkmenistanda senagat pudagy soñky döwürde ösüp başlady ýagny entek doly derejede ösmedik we şol 159 ýurt bilen boljak söwda aragatnaşygy netijesinde senagat pudagynda uly özgertmeleriñ boljakdygyny aýdyp bilers, we bu ýagdaý Türkmenistanyñ içindäki ýerli maýadarlara hem uly peýdaly iş bolup durýar. Sebäbi söwda babatynda elbetde hökümediñ hem goldawy bilen ýerine ýetiriljek kärhanalar arasyndaky ýaryş Türkmenistanda hem senagat pudagyny hemde ýerli maýadarlary we şol bir wagtyñ özünde Türkmen hususy kärhanalarynyñ hem uly kämillik derejesine ýetjekdigini aýdyp bileris.
Mundan başgada Türkmenistanyñ dünýäde nebit we gaz babatyndan baý döwlet hasaplanýar we nebit we nebit önümlerini has oñat işläp bütündünýä söwda guramasyna agza ýurtlaryñ hemmesine satmak barada uly mümkinçilik boljakdygyny aýdyp bileris.
Ondan daşary guramanyñ Türkmenistanda geçirjek çäreleri netijesinde Türkmenistana daşary ýurtly turistlary çekmek barada uly işler alynyp barlyp biler. Elbetde dünýä açylmak gerek sebäbi häzirki döwürde Türkmenistan dünýäde gaty bir tanalyp barylýan ýurt däl şonuñ üçin ýurduñ reklamasyny etmek gerek, reklama üçin bolsa şeýle halkara geçiriljek çäreler uly mümkinçilik bolup durýar. Mysal üçin 2017 Aziýa Olimpiýadalary Türkmenistanyñ diñe bir turistik pudagy babatynda däl eýsem hemme taraplaýyn örän oñar pursat.
Elbetde bu gurama agza bolmagyñ howply boljakdygyna ynanýanlar hem bar Türkmenistana ägirt uly derejede azyk girse, ýada uly möçberde azyk önümleri daşary ýurda gitse ondan onyñ barlagy kyn bolar diýýänler hem bar, emma bu babatda men Türkmenistan hökümediniñ barlag işlerini erjellik bilen alyp barjakdygyna ynanýan. Şeýle hem biziň karhanalarymyzyň öndürýän önümleri daşary yurt önümleri bilen ýaryşyp bilmez we kärhanalarymyz batar diýýänler hem bar, ýöne dünýä açylan döwletleriň mysalyny alyp görsek, olaryň kompaniyalary erkin bazaryň bäsleşikli şertlerine laýyk gelýän önümleri öndürmäge öwrenişdiler , bu prosess 1-2 yylda dälde ençeme ýyllara çekdi we netijede hiç hili howply ýagdaý bolmaz diýip pikir etýän.
Bu babatda siziñ hem pikirleriñizi bilmek isleýärin?!
- Çeşme:©SalamTurkmen, 2013
- Türkmenistan Bütündünýa söwda guramasyna (WTO) girse näme bolar?


text:
Birnäçe ýyl mundan ozal şeýle bir adaty däl, geň we tolgundyryjy waka bolup geçdi welin, bu barada jikme-jik gürrüň bermäge men özümi borçly hasap edýän. Gündogar şäherleriniň birinde iki dogan bile ýaşaýardylar. Doganlaryň kiçisi eňilkelle durmuşy alyp barýardy: daň säherden tä garaňky gijä çenli günä hezilliklere özüni berip, keýpi-sapalykda ýaşaýardy, göräýmäge olardan el üzesi-de gelenokdy. Doganlaryň ulusy bolsa, tersine, Hudaýdan gorkýan, ýuwaşwe dogry adamdy. Kiçi dogany öz ýaşaýşy bilen ony kän alada goýýanlygy üçin, ol telim gezek kiçii doganyna günäli durmuşdan el çekmegini sorap, gözýaş bilen ýalbarypdy. Şeýle hem bolsa, kiçi dogany agasynyň ýalbarşyna we gözýaşlaryna üns bermeýärdi. Ol öňküsi ýaly öz janynyň we teniniň zeleline ýaşamagyny dowam etdirýärdi. Onuň ýary gije çenli manysyz gezmegi günden-güne gaýtalanýardy. Agasy bolsa, şeýle halatlarda ýatman, ol barada Hudaýdan dileg edip, öýünde garaşýardy. Bir gün gijäniň bir wagty, doganlaryň ulusy gapynyň güýçli kakylandygyny eşidýär. Oll derrew gapyny açan badyna ondan ganly geýimde ýüzi agaryp, saňňyldap duran jigisi içerik kürsäp girýär. “Meni halas et! Meni gizle! -diýip, ol gygyrdy. -Meni polisia yzarlaýar, men adam öldürdim! Ah, seret, ynha, bu onuň gany. Nähili elhenç!”. Emma ony tapmazlyklary we jeza bermezlikleri üçin nirä gizlemeli? Köp wagt ýitirmän, agasy jigisiniň üstünden gana bulaşan geýimlerini çykaryp aldy-da, derrew öz üstüne geýdi. Onsoň züniň arassa geýimlerini jigisine geýdirip, beýlekii otaga itekledi. Gapyny onsoň üstünden gulplap, name bolaryna garaşyp oturdy. Oňa kän garaşmak gerek bolmady. Tiz wagtda aýak sesler eşdilip, polisia etip geldi. “Biz şeýle hem çak edipdik: adam öldüren şu erde!-olaryň biri gygyrdy..-Biziň çaklamalarymyz başga sebäplere görä hem şu öýi görkezýär”. Olar güman edilýän jenaýatkäre golaýlaşdylar. “Adam öldüren senmi?” diýip, olaryň biri hyrsyz seredip sorady.. Emma ol bir sözem diýmedi. “Sorag edip, wagt ýitirmegiň geregi ýok, – olaryň birinjisi böldi,-onuň geýmine serediň, onuň günäkärdigine bular doly güwä geçýär”. Olar bu pahyryň ellerini daňyp, öz yzlary bilen garaňky köçelerden alyp gitdiler. Getirip, ertire çenli türmä dykdylar. Ol pahyr bütin gije ekeje söz hem diýmedi. Ireden olar ony sorag etmäge geldiler, emma onuň eke jogaby şeýle boldy: “Şu jenaýat üçin men özümiň ölmelidigimi bilýärin we bu näçe tiz erine etse, şonça-da gowy bolar”. Birnäçe günden soň ony suda getirdiler. Sudýa onuň ganly eşiklerini gördi-de: “Bu ýagdaýda başga görkezmeleriň geregiiýok, ähli zat aýdyň” diýdi. “Sende aklaýjyň (adwokatyň) barmy?” diýip sudýa sorady. Ol hem, “Mende beýle adam ýok” diýip jogap berdi. Sudýa, “öz goragyňa çykyş etmek isleýärmiň?” diýdi. Ol hem, “Islemeýän” diýip kesgitli jogap berdi-de, özüniň günäsizdigini gözünden duýulmazlygy üçin aşak seretdi. Sud derrew höküm çykaryp, oňa ölüm jezasyny berdi. Suduň hökümi erine etirilmezden bir gün öň höküm edilen gepläp ugrady. Ol türmäniň naçalnigineň gelmegini haýyş etdi. Haçanda, türmäniň naçalnigi gelende, öz islegini aýtdy: “Men sizden tiz wagtda öldürilip ýok boljak adamyň iň soňky islegine razy bolmagyňyzy soraýaryn. Maňa hat ýazar ýaly kiçijik kagyz, sürgüç, syýa hem-de ruçka beriň. Men ölenden soň bukçany açman, ony görkezilen adres boýunça ibermegi Hudaýyň öňünde wada ediň. Bu erde hiç bir erbetlik ýok, maňa ynanaýyň. Mer ertir Hudaýyň alnynda durmaly bolaryn we men ömrümiň iň soňky sagatlarynda-da ýalan gepläp bilmerin”. Naçalnik tussag edileniň ýüzüne üns bilen seretdi. Ol onuň sözlerine nähili ynanjagyny bilmese-de, onuň iň soňky islegine ýok diýip-de bilmedi. Tussag edilen bütin kalby bilen şu haýyşan siňen ýaly göründi. Ol rahat we mähirli seredýärdi we onuz gözlerinden nähilidir bir adaty däl yşyk gelýärdi. Tussa edileniň soran haýyşyny doly eriine etirjekdigine wada berdi. Giçlik türmäni barlag edeninden soň, onuň agzy sürgüç bilen möhürlenen bukjasyny aldy. Gije soňlap gelýärdi. Bu gije, ebediligiň bosagasyna golaýlaşýan we beýleki dünýäni görýän adam ýaly Hudaýa dogada dyz çöken tussag üçin rahat geçse-de, ol ukusyz gijedi. Daň agardy. Ony ölüme äkitjek adamlar hem, beýleki adamlar ýaly, öz işine başladylar. Bir sagatda…bary gutardy. Şondan soň, tiz wagtda eli bukjaly biri ýola düşdi. Ol iki dogan ýaşaýan jaýyň gapysyny kakdy. Gapyny ýüzi howsalaly, gorkudan ak tam bolan bir ýaş ýigit açyp, bukjany kabul etdi. Ol, haman diersiň oňa däl ýaly, bukja geňlik bilen seretdi. Ahyr soňy ony açyp, haty okady. Okap boldy-da zaryn seslendi. Aklynda däl ýaly, ilki gapa tarap, onsoň yza özüni oklady. Ol durşy bilen saňňyldaýardy. Bukjadaky hatda näme ýazylgydy? Diňe birnäçe söz: “Ertir, seniň geýimiňde, seniň deregiňe men ölerin. Sen bolsa meniň geýmimde täze, dogruçyl durmuşda ýaşap bilersiň. Seniň eriňe men ölerin!” -Ol eňildi. Bu sözler günäden we gorkudan daşa öwrülen, duz ýaly ýüregini eretdi we ony doldurdy. Indi, ýaňy ukudan açylan ýaly, batly gygyrdy: “Seniň deregiňe men ölerin!… Belki, on heniz ölen däldir!”. Ol agasyny halas etmek üçin daşaryk ylgap çykdy. Ol türmä gelende ony sakladylar. Ol özüniň naçalngiň ýanyna goýberilmegini talap etdi. Onuň şeýle bir janygyp soraýanlygy üçin türmäniň sakçysynyň rehmi gelip, ony naçalnigiň ýanyna goýberdi. “Seniň deregiň men ölerin!”-Bu sözleri okanda olar naçalnigiň hem kalbyny gozgady. Ölüme höküm edileniň haýyşy, özüniň oňa garşy çykyp bilmedik mylaýym we rahat seredişi naçalnigiň ýadyndady. Güýçli tolgunma bilen ol haty sudýa getirdi. Sudýa haty okap, bar zady boýun alan we öz gürrüňini: “Maňa jeza beriň, men günälidim” diiýip soňlan, hakyky günäkäri sorag etdi. Şeýle hem bolsa, ölen agasynyň sözleri öz güýjüni ýitirmändi. Ol sözler sudýa üçin mukaddesdi. Ol ret edip bolmajak we manysy peselmejek gurbanlyk getiripdi. Sudýa şeýle beýik söýgä eýe bolan ýaş ýigide onuň ýürek agyrysyny paýlaşýan ýaly seretdi. Ol ölüm jezasy barada aýdybam oturman, hatda ony günäkär etmäge-de hakynyň ýokdugyna düşünýärdi. Şeýlelikde, doganlaryň kiçisine ýaşaýyş we azatlyk üpjün edilipdi. Günäsi üçin jeza berilmedik jenaýatkär eli hatly öýüne dolanyp geldi. Ol perişan halda, günä ýüküniň astynda perýat edip, Hudaýa ýüzlendi. Öz derdini toba etmek bilen Oňa açdy. Ol gözýaş döküp doga etdi: “Taňrym- Hudaý, meni günälerimde heläk bolmaga taşlama! Olar üçin başga biri öldi. Maňa ýamanlyga garşy durmaga kömek et. Meniň erime öleniň geýimlerini geýmäge meni mynasyp et. Men geýmimi arassa saklaar ýaly maňa rehim et we meni her bir günäden gora!” Şol pursatdan başlap adamlar ony tanamaýardylar. Ol özgerdi. Ol adamlaryň arasynda ýat ýurtly adama meňzeýärdi. Şeýle hem bolsa ol olara söýgüden we duýgudaşlykdan doludy. Ilkibaşda dostlary ony ozalky ýaşaýşyna çekjek bolup dyrjaşdylar, emma ol hemmelere mylaýym, ýöne aýgytly jogap bererdi: “Bu geýimde men gelip biljek däl. Meniň doganym onuň ýally erlere barmazdy”. Ýuwaş-ýuwaşdan olar zat diýmediler, beýleki adamlar bolsa oňa we onuň geýmine hormat bilen seredýärdiler. Köp adamlar onuň Hudaýa bagş edilen durmuşyny görüp, özleri-de günäden ýüz öwürdiler. köp ýyllar geçdi, onuň durmuşy oňat miweleri getirdi. Soňra Hudaý onuň: “Maňa ölmäge rugsat ber” diýip, has ir eden haýyşyna jogap berdi. Haçanda bu dünýädäki ýaşaýyş tamamlananda, baky ýa-da ebedi ýaşaýyş başlanýar. Wagt geldi we bu iki doganlar ebedilikde (bakyýetde) duşuşdylar. Indi olara hiç wagt biri-birinden aýrylmak gerek bolmaz! Meniň gürrüňim soňuna etdi. Emma biziň günlerimizde-de, biziň her birimiz üçin onuň täsiri bar, şeýle-de şu setirleri okap duran gadyrly dostum. sen üçin hem. Belki-de, eliňde Injil tutmaga seeniň mümkinçiligiň bolandyr, ony okansyň ýa-da ol hakda eşidensiň. Emma sen ony ähli beýleki zatlar ýaly ýüzleý kabul edensiň. Injiliň Isa Mesih baradaky, Halasgäriň ýaşaýşy we ölümi baradaky taglymatyny kabul etmegiňi haýyş edýärin. Ol seni eke bir geljek jezadan we baky dowzahdan halas etmek üçin däl, eýsem Ol seni günälilikden we günäniň güýjünden azat edip, saňa dogry ýaşaýşa güýç bermek üçin hem Öz janyny berdi. Onuň gany bilen ýuwlup, Onuň dogrulygyna geýinmegiň üçin, Onuň Ruhundan doglup, seniň päk we günäden azat bolan Hudaýyň perzendi bolmagyň üçin Ol seniň deregiňe öldi (Tit.3:5-7, Filip.2:14-15). Bu barada ýürekde pikirlen-de aýt, bular saňa ýönelen Biribaryň sözleri dälmi-kä? Oýlan, nähili edip Ol, seniň günäler ýüküňi Öz üstüne almak bilen, seniň geýmiňde, seniň deregiňe öldi. Olmuny seniň halas bolma geýmini geýnip, Onuň dogrulygynda we päkliginde ýaşap bilmegiň üçin etdi. Reb Isa bize: “Özümiň doganlarym” diýmekden utanmaýar.. (Ewr.2:11) Ol bize meňzeş bolupdy, emma bizi günäniň höküminden gaňryp almak we “Hudaýlyk tebigata şärik etmek, şeýle hem Onuň şalygynyň mirasçylary etmek üçin Ol günäsiz bolupdy! Injil seniň günäleriň üçin seniň eriňe ölen Isa Mesihden hatdyr. Onuň hatyna seniň jogabyň nahili bolar? Ölüm Isany elinde saklap bilmedi. Ol ölümi eňip direldi we senden Özi üçin kalbyňy açmagyňy soraýar: “Ine, Men işikde durun, gapyny kakýaryn, biri sesimi eşidip, gapyny açsa, içerik girerin.” (Ylham 3:20)
“Biz Oňa bagly bolup, Hudaýyň dogrulygyndan paý alar ýaly, Ol günäni tanamaýan Mesihi biziň üçin günä gurbany etdi”. (2 Kor. 5:21)
“Ol ýaşaýan artykmaç özleri üçin däl-de, olar ugrunda Ölen we Direlen üçin ýaşasyn diýip, hemmäniň ugrunda öldi”. (2Kor. 5:15)
“Günälere ölüp, dogrulykda ýaşamagymyz üçin, Ol biziň günälerimizi Öz bedeninde haça äkitdi; siz Onuň ýaralary arkaly şypa tapdyňyz”. (1Pet.2:24)
“Ol biziň günälerimiz üçin alnypdy we biziň jenaýatlarymyz üçin gynalypdy; dünýäniň jezasy Oňa ýüklenipdi we biz Onuň ýaralary arkaly şypa tapdyk”. (Işaýa pygamber 53:5)
“Şunluk bilen, öňki ýaşaýşyňyza degişli bolup, aldawçy höwesler bilen çüýrän köne ýaradylyşy egniňizden çykaryň… Çyn dogrulyk hem mukaddeslikde Hudaýyň meňzeşliginide döredilen täze ýaradylyşy geýniň”. (Efes.4:21-24)
“Isa iman eden her kesiň Onuň ady bilen günäsiniň ötüljegine ähli pygamberler güwä geçýär”. (Resul.işl.10:43)